Μη παραδοχή στις κατηγορίες που αντιμετωπίζουν απήντησαν και οι εννιά κατηγορούμενοι για τον φόνο 20χρονου στην Χλώρακα συνεδρία του Μόνιμου Κακουργιοδικείου που συνεδρίασε στην Πάφο την Τετάρτη (29/07).\nΟι οκτώ εξ αυτών μεταφέρθηκαν κάτω από δρακόντεια μέτρα ασφαλείας, από τις κεντρικές φυλακές όπου κρατούνταν και ο ένας είναι ελεύθερος με όρους. Όλοι τους είναι ηλικίας από 19 μέχρι 31 χρόνων.\nΣΧΕΤΙΚΟ ΑΡΘΡΟ: ΦΟΝΟΣ - ΧΛΩΡΑΚΑ: Συνελήφθησαν στα κατεχόμενα οι 2 καταζητούμενοι - Τι αναφέρει ο τουρκοκυπριακός τύπος\nΣτη σημερινή δικάσιμο οι 1ος, 2ος, 3ος, 4ος, 5ος, 6ος, 7ος και 8ος κατηγορούμενοι απάντησαν μη παραδοχή στην πρώτη κατηγορία ότι προκάλεσαν τον εκ προμελέτης θάνατο του 20χρονου.\nΕπίσης μη παραδοχή απάντησαν οι 1ος, 2ος, 3ος, 4ος, 5ος, 6ος, 7ος και 8ος κατηγορούμενοι στις κατηγορίες 2η και 3η ,ότι όλοι συνωμότησαν μεταξύ τους για να φονεύσουν τον 20χρονο και ότι απήγαγαν το θύμα με σκοπό να τον φονεύσουν εκ προμελέτης.\nΕξάλλου οι κατηγορούμενοι 2ος, 3ος, 4ος, 7ος και 8ος απήντησαν μη παραδοχή στην 4η κατηγορία, σύμφωνα με την οποία, οι πιο πάνω κατηγορούμενοι την 10η Απριλίου εσκεμμένα κατέστρεψαν το νήσον και τέμνον όργανο που θα χρησιμοποιείτο ως αποδεικτικό στοιχείο στην συγκεκριμένη υπόθεση.\nΑκόμη μη παραδοχή απήντησε και ο 9ος κατηγορούμενος στην 5η κατηγορία ότι μεταξύ των ημερομηνιών 10ης και 13ης Απριλίου ενώ γνώριζε ότι οι άλλοι κατηγορούμενοι διέπραξαν φόνο τούς παρείχε βοήθεια.\nΟ εκπρόσωπος της κατηγορούσας αρχής, Δικηγόρος της Δημοκρατίας, Ανδρέας Αριστείδης στη σημερινή δικάσιμο ζήτησε από το Δικαστήριο όπως εκτός από τον 9ο κατηγορούμενο και ο 5ος να αφεθεί ελεύθερος με εγγυητικούς όρους. Όπως εξήγησε ο κ. Αριστείδης, η μαρτυρία για τον 5ο κατηγορούμενο είναι πολύ πιο περιορισμένη , είναι μόλις 19 ετών και μπορεί να διασφαλιστεί η παρουσία του με εγγυητικούς όρους στο Δικαστήριο.\nΌπως είπε, να υπογράψει χρηματική εγγύηση ύψους 2.000 ευρώ, προσωπική εγγύηση 5.000 ευρώ,να εμφανίζεται καθημερινά στον κεντρικό αστυνομικό σταθμό Πάφου, να παραδώσει τα ταξιδιωτικά του έγγραφα και το πρόσωπο του να τεθεί στο stop list.\nΟ κ. Αριστείδης αναφέρθηκε στη σοβαρότητα των κατηγοριών που αντιμετωπίζουν οι υπόλοιποι κατηγορούμενοι και ζήτησε όπως παραμείνουν υπό κράτηση, αναφερόμενος στην πιθανότητα της καταδίκης τους.\nΑναφερόμενος ο κ. Αριστείδης στα γεγονότα, τα αδικήματα είπε, εξελίχθησαν σε τρεις διαφορετικούς τόπους στην περιοχή της Μεσόγης, όπου το θύμα απήχθη, στο σπίτι του 7ου κατηγορούμενου όπου το θύμα μεταφέρθηκε μετά την απαγωγή του και η παραλία με την ονομασία ’Βρέξη’ στη Χλώρακα, όπου εν τέλει το θύμα μεταφέρθηκε και φονεύτηκε.\nΣύμφωνα με την κατάθεση του 8ου κατηγορούμενου, ημερομηνίας 14.4.20, αυτός μαζί με τον 1ο, 2ο και 7ο κατηγορούμενο συμφώνησαν στις 10.4.20 , ότι έπρεπε να βρουν το θύμα για να του θυμώσουν ώστε να σταματήσει τη σχέση που είχε η γυναίκα φιλικού τους προσώπου, το οποίο καταζητείται ως ο συνεργός του αδικήματος του φόνου.\nΟ 8ος κατηγορούμενος επιβιβάστηκε στο όχημα του 7ου κατηγορούμενου και ξεκίνησαν για να εντοπίσουν το θύμα συνοδευόμενοι από τον 1ο και 2ο κατηγορούμενο, οι οποίοι επέβαιναν σε άλλο όχημα.\nΣύμφωνα με τον 3ο κατηγορούμενο, ο οποίος ήταν και συγκάτοικος του θύματος, ο ίδιος δέχτηκε τηλεφώνημα από τον 2ο κατηγορούμενο, με κλήση η οποία έγινε από το κινητό του 8ου κατηγορούμενου, και του ζητήθηκε να τους βοηθήσουν να εντοπίσουν το θύμα για να το δείρουν. Ο 3ος κατηγορούμενος μετέβη με το 4ο κατηγορούμενο στην περιοχή όπου κλείστηκε το ραντεβού με το θύμα.\nΌταν συνάντησαν το θύμα, συνέχισε ο κ. Αριστείδης, το θύμα εγκατέλειψε το μέρος και ο 3ος με τον 4ο κατηγορούμενο τον ακολούθησαν.Ο 4ος κατηγορούμενος επικοινώνησε τηλεφωνικώς με τον 1ο και 2ο κατηγορούμενο και τους ενημέρωσε για τις κινήσεις του θύματος, το οποίο κατευθυνόταν προς την Μεσόγη.\nΜε όχημα που οδηγούσε ο 2ος κατηγορούμενος, το θύμα μεταφέρθηκε στο σπίτι του 7ου κατηγορούμενου. Μάλιστα είπε ο εκπρόσωπος της ΚΑ, κατά τη μεταφορά του το θύμα, καθόταν στη μέση του πίσω καθίσματος ενώ αριστερά του και δεξιά του ήταν ο 1ος και 7ος κατηγορούμενος.\nΤο θύμα μεταφέρθηκε στο σπίτι του 7ου κατηγορούμενου, όπου εκεί ήδη βρισκόταν ο αυτουργός του φόνου, που καταζητείται, ένα ακόμα καταζητούμενο πρόσωπο και ο 4ος, 5ος και 6ος κατηγορούμενος.\nΤο θύμα στη συνέχεια μεταφέρθηκε στην περιοχή «Βρέξη» της Χλώρακας όπου οι κατηγορούμενοι,4ος, 5ος και 6ος και οι δύο καταζητούμενοι, τον χτυπούσαν με τα χέρια και με τα πόδια τους, ενώ αυτό είχε πέσει στο έδαφος.\nΣύμφωνα επίσης με τη μαρτυρία ο ένας εκ των δύο καταζητούμενων προσώπων μαχαίρωσε τον 20χρονο. Μετά τη διάπραξη του φόνου όλοι οι κατηγορούμενοι αποχώρησαν από την σκηνή.\nΕξάλλου είπε ο κ. Αριστείδης, σύμφωνα με την κατάθεση του 8ου κατηγορούμενου αυτός μαζί με τους κατηγορούμενους 3, 7 επέστρεψαν στη σκηνή του φόνου, τοποθέτησαν τη σορό του θύματος σε ρούχο που είχαν πάρει μαζί τους, και το έριξαν σε κοντινό σημείο όπου υπήρχαν καλάμια και το σκέπασαν για να μην φαίνεται.\nΣτη συνέχεια, μετέβησαν σε τοποθεσία στο χωριό Έμπα, όπου έκαψαν το ρούχο στο οποίο τοποθέτησαν το θύμα για να το ρίξουν στον καλαμιώνα, τα γάντια που χρησιμοποίησαν και τη ζακέτα του θύματος.\nΟ 7ος κατηγορούμενος μαζί με τον 2ο και 8ο, ακολούθως, οδήγησαν το όχημα σε περιοχή στη Χλώρακα και το εγκατέλειψαν σε σημείο όπου αργότερα εντοπίστηκε από την Αστυνομία. Το εν λόγω όχημα ήταν αυτό, όπως είπε ο εκπρόσωπος της ΚΑ, με το οποίο το θύμα μεταφέρθηκε από τη Μεσόγη προς το σπίτι του 7ου κατηγορούμενου.\nΌπως ανέφεραν οι συνήγοροι υπεράσπισης των εννέα κατηγορουμένων,ο δικηγόρος Αλέξανδρος Αλεξάνδρου για τους κατηγορούμενους 1, 2 και 9, ο δικηγόρος Αντώνης Κουβαρτάς για τον κατηγορούμενο 3, η δικηγόρος Έλενα Μαλά για τους κατηγορούμενος 4,5 και 6, η δικηγόρος δρ. Άρτεμις Σαββίδου για τον κατηγορούμενο 7 και η δικηγόρος Μύρια Σαββίδου για τον κατηγορούμενο 8, στην υπόθεση φέρεται να εμπλέκονται άλλα δύο πρόσωπα ομοεθνείς των εννέα, ηλικίας 22 και 25 ετών, τα οποία αναμένεται να παραδοθούν στις κυπριακές αρχές . Οι 22χρονος και 25χρονος είχαν καταφύγει στα κατεχόμενα και καταβάλλονται προσπάθειες μέσω της Τεχνικής Επιτροπής για το Έγκλημα και Θέματα Εγκληματικότητας, να παραδοθούν στις αρχές της Δημοκρατίας για να δικαστούν.\nΈνσταση στην κράτηση των πελατών τους έφεραν οι συνήγοροι υπεράσπισης , ο δικηγόρος Αλέξανδρος Αλεξάνδρου για τους κατηγορούμενους 1, 2 και 9, ο δικηγόρος Αντώνης Κουβαρτάς για τον κατηγορούμενο 3, η δικηγόρος δρ. Άρτεμις Σαββίδου για τον\nκατηγορούμενο 7 και η δικηγόρος Μύρια Σαββίδου για τον κατηγορούμενο 8.\nΗ δικηγόρος του 4ου και 6ου κατηγορούμενου Έλενα Μαλά δεν έφερε ένσταση στην κράτηση των πελατών της .\nΟ δικηγόρος Αλέξανδρος Αλεξάνδρου αναφέρθηκε στην απόλυτη συνεργασία και συναίνεση που επέδειξε με την ελπίδα, όπως είπε, ότι οι δύο καταζητούμενοι που έχουν συλληφθεί στα κατεχόμενα,να παραδοθούν στην ΚΔ. Νιώθω βάρος στην συνείδηση μου που οι πελάτες μου κρατούνται, είπε ο κ.Αλεξάνδρου και ζήτησε όπως αυτοί αφεθούν ελεύθεροι με περιοριστικούς όρους.\nΕπί τούτου ο εκπρόσωπος της ΚΑ , ανέφερε στο Δικαστήριο πως δεν έχει καμία ενημέρωση για το πότε θα παραδοθούν στις αρχές της Κυπριακής Δημοκρατίας.\nΑπό την πλευρά της η Πρόεδρος του Κακουργιοδικείου που συνεδριάζει στην Πάφο ανέφερε πως θα πρέπει να εξεταστεί ότι έχουμε σήμερα ενώπιον μας, σημειώνοντας πως μπορεί στην συνέχεια το μαρτυρικό υλικό να διαφοροποιηθεί.\nΠρόσθεσε ότι δεν ευθύνεται η κατηγορούσα αρχή, για την μη προσκόμιση των δύο καταζητούμενων προσώπων στο Δικαστήριο.\nΈνσταση στην κράτηση του 3ου κατηγορούμενου έφερε και ο Δικηγόρος του Αντώνης Κουβαρτάς ο οποίος ανέφερε πως ο πελάτης του διαμένει για χρόνια στην Κύπρο, το ίδιο και ο πατέρας του και δεν έχει απασχολήσει ποτέ την Αστυνομία στο παρελθόν.\nΑπό την πλευρά της η συνήγορος υπεράσπισης του 7ου κατηγορούμενου, ποινικολόγος Δρ. Άρτεμις Σαββίδου διαφώνησε με την τοποθέτηση της ΚΑ ότι ο 5ος κατηγορούμενος μπορεί να αφεθεί ελεύθερος με περιοριστικούς όρους λόγω της περιορισμένης μαρτυρίας. Η περιορισμένη μαρτυρία συνέχισε, ισχύει για όλους τους κατηγορούμενους. Όσο για το νεαρό του 5ου κατηγορούμενου που επικαλέστηκε η κατηγορούσα αρχή, η κ. Σαββίδου είπε πως όλοι οι κατηγορούμενοι είναι νεαρής ηλικίας και δεν διαφέρει αν ο 5ος είναι 19 χρόνων και ο άλλος είναι 22 ετών.\nΤο Δικαστήριο όρισε την υπόθεση για τις 31.7.2020 στις 09:00 το πρωί προκειμένου να απαντήσει στην ένσταση που έφεραν οι δικηγόροι των κατηγορουμένων 1,2,3,7,8 στο θέμα της κράτησης των πελατών τους.\nΤο Δικαστήριο διέταξε επίσης όπως μέχρι την 31η Ιουλίου οι κατηγορούμενοι ,1,2,3,4,6,7,και 8 παραμείνουν υπό κράτηση και όπως οι κατηγορούμενοι 5και 9 αφεθούν ελεύθεροι με περιοριστικούς όρους.\nΌρισε επίσης την 12η Νοεμβρίου του 2020 στις 09:30 ως την ημερομηνία για συνέχιση της ακροαματικής διαδικασίας.\nΤο Δικαστήριο κατόπιν τούτου διέταξε όπως ο ένατος κατηγορούμενος αφεθεί ελεύθερος με περιοριστικούς όρους. Συγκεκριμένα κατέθεσε τις μετρητοίς το χρηματικό ποσό των 3.000 ευρώ ως προσωπική εγγύηση, παρέδωσε τα ταξιδιωτικά του έγγραφα, το όνομα του τοποθετήθηκε στο stop list και όπως εμφανίζεται πέντε φορές την εβδομάδα Δευτέρα, Τρίτη, Τετάρτη, Πέμπτη και Σάββατο στον πλησιέστερο αστυνομικό σταθμό μεταξύ των ωρών 17:00 με 21:00.\nΕπίσης διέταξε όπως ο 5ος κατηγορούμενος αφεθεί ελεύθερος με όρους, όπως, να υπογράψει χρηματική εγγύηση ύψους 2.000 ευρώ, προσωπική εγγύηση 5.000 ευρώ,να εμφανίζεται καθημερινά στον κεντρικό αστυνομικό σταθμό Πάφου, να παραδώσει τα ταξιδιωτικά του έγγραφα και να τεθεί στο stop list.\nΣύμφωνα με τους ανακριτές της υπόθεσης, ο 31χρονος (9ος) , φέρεται να είναι ο ιδιοκτήτης του οχήματος που χρησιμοποιήθηκε μετά τη διάπραξη του εγκλήματος. Εναντίον του 31χρονου προέκυψε μαρτυρία σχετικά με το αδίκημα της συνέργειας μετά τη διάπραξη ποινικού αδικήματος.


Τα «Φιλαράκια» αποχαιρετούν τον αγαπημένο τους «Γκάνθερ» | BOVARY\nΈφυγε από τη ζωή ο ηθοποιός Τζέιμς Μάικλ Τάιλερ, ο αγαπημένος μας Γκάνθερ από την θρυλική σειρά «Friends».\nΟ γνωστός ηθοποιός πέθανε από καρκίνο του προστάτη, την Κυριακή, στο σπίτι του στο Λος Άντζελες, σε ηλικία μόλις 59 χρόνων. Ο ίδιος μάλιστα είχε μοιραστεί την προσωπική του περιπέτεια και τα προβλήματα που αντιμετώπιζε με την υγεία του στο Today Show.\nO Τάιλερ γεννήθηκε στις 28 Μαΐου 1962 στο Μισισίπι και έγινε ευρύτερα γνωστός στο παγκόσμιο τηλεοπτικό κοινό μέσα από τον ρόλο του σερβιτόρου του Central Perk, Γκάνθερ, με τις βιτριολικές ατάκες του και τον αιώνιο έρωτα του για την Ρέιτσελ Γκριν. Ο επιτυχημένος χαρακτήρας εμφανίστηκε σε 150 επεισόδια της σειράς από το 1994 έως το 2004, ενώ δεν ίδιος δεν μπόρεσε να παραβρεθεί στο reunion των Friends, που προβλήθηκε νωρίτερα μέσα στο 2021, λόγω των προβλημάτων υγείας του.\nΗ είδηση του θανάτου του βύθισε σε θλίψη τον καλλιτεχνικό κόσμο και φυσικά το cast της σειράς έσπευσε να τον αποχαιρετήσει με φωτογραφίες και αναρτήσεις στα social media. «Τα Friends δεν θα είναι τα ίδια χωρίς εσένα. Σε ευχαριστώ για το γέλιο που έφερες στη σειρά και στις ζωές όλων μας. Θα μας λείψεις τόσο πολύ» έγραψε η Τζένιφερ Άνιστον.\n«Τζέιμς Μάικλ Τάιλερ θα μας λείψεις. Σε ευχαριστώ που ήσουν εκεί για όλους μας» αναφέρει η Λίσα Κούντροου. «Γελάσαμε πολύ φιλαράκι μου. Θα μας λείψεις. Αναπαύσου εν ειρήνη φίλε μου» έγραψε σε σχετική λεζάντα ο Ματ Λε Μπλανκ σε σχετική ανάρτηση του στο instagram. «Το μέγεθος της ευγνωμοσύνης που έφερνες στο δωμάτιο και με το οποίο εμφανιζόσουν κάθε μέρα στο πλατό, είναι η ευγνωμοσύνη που νιώθω για το γεγονός ότι σε γνώρισα. Αναπαύσου εν ειρήνη Τζέιμς» δήλωσε η Κόρτνει Κοξ, σε έναν συγκινητικό αποχαιρετισμό.


alexandriamou.gr - «Η Παναγία των Παρισίων» από το Δημοτικό Σχολείο Κορυφής στο Αμφιθέατρο Αλεξάνδρειας (Φώτο - βίντεο)\n«Η Παναγία των Παρισίων» από το Δημοτικό Σχολείο Κορυφής στο Αμφιθέατρο Αλεξάνδρειας (Φώτο - βίντεο) Κύριο\nΤο έργο που παρουσίασε εξαιρετικά η παιδική θεατρική ομάδα του Δημοτικού Σχολείου Κορυφής στο Δημοτικό Αμφιθέατρο Αλεξάνδρειας το απόγευμα της Δευτέρας 11 Σεπτεμβρίου 2017 είναι βασισμένο στο κλασικό αριστούργημα του Βίκτωρος Ουγκώ.\nΗ παρουσίαση της παράστασης πραγματοποιήθηκε στα πλαίσια του διήμερου φεστιβάλ θεάτρου που συνδιοργανώνει η Κοινωφελής Επιχείρηση του Δήμου Αλεξάνδρειας με την θεατρική ομάδα του 2ου Γυμνασίου Αλεξάνδρειας.\nΤην εκδήλωση προλόγισε ο Διευθυντής του 2ου Γυμνασίου Αλεξάνδρειας κ. Ευθύμιος Μπογδαμπεΐδης. Στη συνέχεια η εμψυχώτρια κ. Αλεξάνδρα Γιαννάκη αναφέρθηκε στα μηνύματα που το έργο προσπαθεί να εμφυσήσει στους θεατές.\nΗ επιλογή αυτού του έργου προέκυψε από το πρόγραμμα σχολικών δραστηριοτήτων που υλοποίησε η Στ΄ τάξηκατά τη σχολική χρονιά 2016-2017 που είχε θέμα τα ανθρώπινα δικαιώματα και τον σεβασμό στην διαφορετικότητα.\n“ΤΟ ΝΑ ΕΙΣΑΙ ΔΙΑΦΟΡΕΤΙΚΟΣ ΔΕΝ ΕΙΝΑΙ ΕΓΚΛΗΜΑ. ΕΓΚΛΗΜΑ ΕΙΝΑΙ ΤΟ ΝΑ ΣΤΕΡΕΙΣ ΤΟ ΔΙΚΑΙΩΜΑ ΣΤΟΝ ΑΛΛΟΝ, ΝΑ ΕΙΝΑΙ ΔΙΑΦΟΡΕΤΙΚΟΣ!”.\nΠλήθος κόσμου παρακολούθησε την παράσταση που μετέδωσε μηνύματα υπέρ της ισότητας, της αγάπης, της αγνότητας και της ομορφιάς της ψυχής.Ένας ύμνος κατά του ρατσισμού που γεννά έντονα συναισθήματα, αλλά και πάρα πολλά μηνύματα.\nΗ επιθεώρηση "Ω τι κόσμος παιδιά" από το δημοτικό σχολείο Κορυφής (φώτο-βίντεο)\nΘεατρική παράσταση στο Πλατύ του δημοτικού σχολείου Κορυφής


24 Σεπ 2012 21:00\nΣτον συνθέτη που σφράγισε με το έργο του τη μεταπολεμική ελληνική πραγματικότητα και που πραγματοποιώντας έναν μοναδικό και υποδειγματικό συγκερασμό τεχνοτροπιών, με ελληνικό και συγχρόνως διεθνές χαρακτήρα «ταξίδεψε την Ελλάδα» σε όλο τον κόσμο, στον σπουδαίο συνθέτη που η μουσική του επίδραση ανιχνεύεται από την τάση του έντεχνου που κυριάρχησε και συνεχίζει να κυριαρχεί, στον Μάνο Χατζιδάκι, είναι αφιερωμένη μία σειρά από δέκα εξαιρετικής αισθητικής μουσικές συναυλίες του Διονύση Σαββόπουλου. Τα κείμενα και η ερμηνεία είναι του ίδιου του Διονύση Σαββόπουλου. Συμμετέχει η ορχήστρα νυκτών εγχόρδων Δήμου Πατρέων και μια εξαίρετοι ομάδα χορωδών.\nΤο πρόγραμμα περιλαμβάνει 27 τραγούδια του Μάνου Χατζιδάκι, επιλεγμένα και τραγουδισμένα απ’ τον Διονύση Σαββόπουλο. Ο ίδιος, σημειώνει για αυτές τις βραδιές: Ακούς ένα τραγούδι του Χατζιδάκι? τελειώνει και νιώθεις μέσα σου ευγενέστερος. Γιατί ξεπλένει από μέσα μας κάθε ευτέλεια, ανελευθερία και λαϊκισμό, δικό μας ή των άλλων, αδιάφορο. Υπάρχει κάτι σαν κορυφαία πράξη αντίστασής μέσα σ’ αυτά τα αγαπημένα κομμάτια. Σαν γλυκό φως στο σκοτάδι, που μας κάνει πιο ταπεινούς, δηλαδή πιο ικανούς για την αμοιβαία, επιτέλους, συγχώρεση. Έζησε και εργάστηκε σκληρά, με συνείδηση καταγωγής, ελεύθερο φρόνιμα, γενναιοδωρία και αυστηρότητα αληθινού μάγκα κι ανατολίτη. Έτσι και μόνον έτσι κατέκτησε κάποτε την οικουμένη και εξασφάλισε τη θέση του στην Ευρώπη, με χαρακτηριστική άνεση, σαν παιδί. Σαν Έλληνας. Μου λείπει φριχτά μέσα στη κρίση. Έχω βέβαια τις ηχογραφήσεις του αλλά, τόσα χρόνια συνεχώς, δε μου αρκεί πια μόνον να τις ακούω, θέλω να τα πω κι εγώ αυτά τα τραγούδια, ιδίως τώρα κι ας μη διαθέτω την φωνή που θα προτιμούσε ο Μάνος. Συμμερίζεστε άραγε κι εσείς αυτό το συναίσθημα;\nΤιμές Εισιτηρίων: Ταμείο 20€, Προπώληση – Φοιτητικά - Παιδικά 15€


Οι μεταγραφές που εκκρεμούν στον Εθνικό\nΝΙΚΟΣ ΜΟΥΛΑΖΙΜΗΣ, 16/06/2019 (τελευταία ενημέρωση 18:37)\nΑρκετά προχωρημένος είναι ο προγραμματισμός στον Εθνικό και αυτό προκαλεί ικανοποίηση στις τάξεις της ομάδας.\nΉδη αποκτήθηκαν πέντε ποδοσφαιριστές και αναμένονται να γίνουν άλλες πέντε κινήσεις τουλάχιστον. Από τις πέντε κινήσεις που αναμένονται σύντομα, οι τέσσερις θα αφορούν ενδεκαδάτους παίκτες που θα κάνουν τη διαφορά στην ομάδα.\nΟ στόχος είναι η δημιουργία μιας ομάδας με βάθος για να αντεπεξέλθει στον δύσκολο μαραθώνιο της Α΄ Κατηγορίας.\nΜέχρι τώρα αποκτήθηκαν οι Λαμπάν, Δ. Κυπριανού, Δ. Χαραλάμπους, Μιγκελίτο και Γκλομπάρτ. Ποδοσφαιριστές που γνωρίζουν το κυπριακό πρωτάθλημα και οι οποίοι δεν χρειάζονται χρόνο προσαρμογής.\nΑπό εκεί και πέρα, ο Γιώτης Εγκωμίτης ζήτησε την απόκτηση ενός στράικερ, δύο πλάγιων επιθετικών, ενός κεντρικού αμυντικού και ενός τερματοφύλακα.\nΣύμφωνα με τα όσα κυκλοφορούν κάποιοι από αυτούς θα είναι παίκτες που δεν αγωνίστηκαν ξανά στην Κύπρο.\nΓια τη θέση του στράικερ στο ρόστερ είναι και οι Ανδρέας Ηλία και Βαλάντης Καπαρτής, οι οποίοι θα πλαισιώσουν τον νέο στράικερ που θα αποκτηθεί.\nΑπό εκεί και πέρα, στο ρόστερ υπάρχουν ήδη δύο κεντρικοί αμυντικοί οι Μαρκόφσκι και Γκλομπάρτ και θα αποκτηθεί ακόμη ένας πρωτοκλασάτος στόπερ για βασική επιλογή.\nΤέλος για τη θέση του τερματοφύλακα αυτός που θα αποκτηθεί θα αποτελεί τη δεύτερη επιλογή πίσω από τον Σκοπιανό Μάρτιν Μπογκαντίνοφ.\nΙσοφάρισε το αρνητικό ρεκόρ της Αργεντινής με δύο αγώνες η ΤαϊλάνδηΑνακοινώθηκε από τη νέα του ομάδα ο Στρέπελ


ΑΝΤΙΡΑΤΣΙΣΤΗΣ: ΣΚΑΝΔΑΛΟ ΥΦ. ΤΖΑΚΡΗ ΜΕ ΠΡΟΣΛΗΨΕΙΣ - ΠΡΟΣΕΛΑΒΕ 36 ΞΑΔΕΛΦΙΑ ΚΑΙ ΣΥΓΧΩΡΙΑΝΟΥΣ ΤΗΣ!\nΤελικά αυτή η κυβέρνηση ζει και κινείται σε ένα τοπίο αθεράπευτης παρακμής. Όπως αναφέρει η εφημερίδα Αποκαλύψεις υπάρχει και άλλος υφυπουργός αγκάθι για την κυβέρνηση, για τον οποίο προκύπτει μείζον ηθικό, αλλά και πολιτικό ζήτημα.\nΔύσκολα πλέον μπορεί να φανταστεί κανείς από την κυβέρνηση του κ. Γ. Παπανδρέου κάποια διαδικασία ουσιαστικής κάθαρσης ενός δημόσιου βίου , στον οποίο τα φαινόμενα σήψης και δύσοσμης πώρωσης κυριαρχούν απ` άκρου σ` άκρο , αλλά και στο εσωτερικό της κυβέρνησης.


Γουέστ Χαμ – Λιντς 2-0: Σταθερά σε τροχιά Champions League – Athlitiki\nΓουέστ Χαμ – Λιντς 2-0: Σταθερά σε τροχιά Champions League\nΜία στάση έκανε κόντρα στη Μάντσεστερ Σίτι και συνεχίζει να τρελαίνει το Νησί. Η Γουέστ Χαμ «καθάρισε» και τη Λιντς με 2-0 και παραμονεύει στο -1 από την τετράδα και την Τσέλσι, με ματς λιγότερο!\nΜετά από 27 παιχνίδια, η Γουέστ Χαμ συνεχίζει ακάθεκτη να ονειρεύεται Ευρώπη και (γιατί όχι και) Champions League! Η ομάδα του Ντέιβιντ Μόγιες επέστρεψε στις νίκες κόντρα στη Λιντς (2-0) και ακολούθησε την Τσέλσι στο -1 από την τετράδα, δείχνοντας ικανή να αντέξει μέχρι τέλους.\nΑφού το VAR ακύρωσε δύο γκολ για τα Παγώνια σε ένα λεπτό (6’ Ρόμπερτς για οφσάιντ, 7’ Μπάμφορντ για άουτ), οι Χάμερς έκαναν το δικό τους κρεσέντο, με μπροστάρη τον αναγεννημένο Τζέσι Λίνγκαρντ, ο οποίος ευστόχησε σε δεύτερο χρόνο στο πέναλτι που κέρδισε ο ίδιος για το 1-0 στο 21’. Επτά λεπτά αργότερα, ο Ντόσον έγραψε το 2-0 με κεφαλιά και κάπως έτσι κλείδωσε το τρίποντο, σε μια ματσάρα με πολλές φάσεις εκατέρωθεν αλλά χωρίς περαιτέρω γκολ. Έτσι, οι Λονδρέζοι προσπέρασαν την Έβερτον με 48 βαθμούς και έχουν και ματς λιγότερο από την 4η Τσέλσι (με Άρσεναλ, 21/3).


Οι εορτές των αρχαίων Ελλήνων για την Άνοιξη στο Μυθολογικό εργαστήρι - ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΛΕΒΑΔΕΙΑΣ\nΟι εορτές των αρχαίων Ελλήνων για την Άνοιξη στο Μυθολογικό εργαστήρι\nNews » Οι εορτές των αρχαίων Ελλήνων για την Άνοιξη στο Μυθολογικό εργαστήρι\nPosted on 05 May 2015 11:16\nΜε αμείωτο ενδιαφέρον συνεχίζονται οι προγραμματισμένες συναντήσεις των παιδιών και των δύο τμημάτων του Μυθολογικού Εργαστηρίου Οι τελευταίες συναντήσεις ήταν αφιερωμένες στους μύθους και στις εορτές των αρχαίων Ελλήνων που σχετίζονται με την Άνοιξη αλλά και σε σημερινά έθιμα που έχουν την προέλευσή τους στην αρχαιότητα. Επεξεργάστηκαν το μύθο της αρπαγής της Περσεφόνης από τον Πλούτωνα, τα Αδώνια, το αρχαιοελληνικό Πάσχα, και τα Ανθεστήρια.\nΣτην αρχαία Ελλάδα η εναλλαγή των εποχών του χρόνου σχετιζόταν με τον μύθο της αρπαγής της Περσεφόνης. Ο Άδης έκλεψε την Περσεφόνη για να την κάνει σύζυγό του. Η Δήμητρα όμως μαράζωνε από την θλίψη της και έψαχνε παντού την κόρη της, μαζί της όμως μαράζωνε και η φύση, πενθούσε μαζί της. Όταν κατάλαβε ότι η Περσεφόνη είναι στον Άδη την διεκδίκησε, όμως ο Άδης δεν ήταν διατεθειμένος να την αφήσει. Έτσι ο Δίας αποφάσισε η Περσεφόνη μισό χρόνο να μένει με τον Άδη στον κάτω κόσμο (Φθινόπωρο – Χειμώνας) και μισό χρόνο να επιστρέφει στη μητέρα της στον επάνω κόσμο (Άνοιξη – Καλοκαίρι)\nΤα Ανθεστήρια ήταν αφιερωμένα στο θεό Διόνυσο. Ήταν μια γιορτή της άνοιξης, αφιερωμένη στην αναγέννηση της φύσης, στα λουλούδια και στο κρασί αλλά και στους νεκρούς. Ήταν μια ευκαιρία να κάνουν δώρα στα μικρά παιδιά και να γλεντήσουν. Οι αρχαίοι Αθηναίοι πίστευαν ότι τις τρεις μέρες που διαρκούσαν τα Ανθεστήρια τα πνεύματα των νεκρών επέστρεφαν και κυκλοφορούσαν μέσα στην πόλη και με το τέλος των εορτασμών έπρεπε να τα απωθήσουν πάλι στον Κάτω Κόσμο.\nΤα Ανθεστήρια γιορτάζονταν από την 11η ως την 13η μέρα του Ανθεστηριώνα, μια περίοδο που αντιστοιχεί στο τέλος Φεβρουαρίου - αρχές Μαρτίου του δικού μας ημερολογίου.\nΗ δεύτερη μέρα ήταν η κύρια μέρα της γιορτής κι ονομαζόταν Χόες. Αυτή τη μέρα οι Αθηναίοι χρησιμοποιούσαν στο εορταστικό οικογενειακό συμπόσιο ένα πολύ χαρακτηριστικό μικρό αγγείο, μια μικρή οινοχοή, που ονομαζόταν χους. Κάθε ένας είχε τον δικό του χου, ίδιο σε μέγεθος για όλους. Επάνω στα αγγεία αυτά, στους χόες, σώζονται παραστάσεις που προσφέρουν πολυτιμότατες πληροφορίες τόσο για τον εορτασμό των Ανθεστηρίων, όσο κυρίως για τη ζωή των μικρών παιδιών. Κι αυτό γιατί τη δεύτερη μέρα των Ανθεστηρίων, κατά το έθιμο, στο οικογενειακό συμπόσιο λάμβαναν μέρος για πρώτη φορά τα νέα μέλη κάθε οικογένειας, τα τρίχρονα παιδιά, που οι μεγάλοι τους έκαναν δώρα και τους χάριζαν το δικό τους μικρό κανατάκι. Έτσι συχνότατα αυτά τα κανατάκια, οι χόες, διακοσμούνται με παραστάσεις που εικονίζουν παιδιά σε διάφορες δραστηριότητες. Είναι χαρακτηριστικό, όσο και συγκινητικό, ότι όταν ένα παιδάκι πέθαινε πριν γιορτάσει τα πρώτα του επίσημα Ανθεστήρια, οι δικοί του έβαζαν συνήθως μαζί του στον τάφο τον χου που δεν πρόλαβε να χρησιμοποιήσει\nΤο συμπόσιο της δεύτερης μέρας των Ανθεστηρίων γινόταν σε κλίμα περίσκεψης. Υπήρχαν βέβαια στεφάνια με άνθη, κρασί και πλούσιο γεύμα, ακόμη και διαγωνισμοί οινοποσίας, αλλά φαίνεται ότι δεν υπήρχε μουσική και χορός και το δείπνο γινόταν σιωπηλά. Το βράδυ της δεύτερης μέρας, μετά το τέλος του συμποσίου, όλοι οι Αθηναίοι, κατευθύνονταν εν πομπή υπό το φως των δαυλών στο ιερό του Διονύσου εν Λίμναις για να αφιερώσουν στο θεό τα άνθινα στεφάνια και τις χόες τους - αυτό θα ήταν πραγματικά ένα αξιοθαύμαστο θέαμα.\nΕμψυχώτρια του Μυθολογικού Εργαστηρίου ήταν η εκπ/κός Νιαβή Βασιλική με βοηθούς τις εκπ/κούς Μπελεσάκου Κατερίνα και Καγιά Νίκη.


Η ακινησία των ροών με διασπά σε πολλά μικρά κομμάτια.\nΌλα συνθέτουν μια απίστευτη βαρεμάρα εντελώς απολιτίκ. Μέγιστο λάθος να δηλώνεις αυτή τη λέξη. Σχεδόν στα χείλια μου ξεστομίζεται ως θράσος! Μα είμαι φτιαγμένη ολάκερη μια θρασύτητα στα πεπραγμένα των συνοδοιπόρων γύρω μου. Πολιτικά λοιπόν διαστρεβλωμένη στην κοσμάρα μου, να χώνομαι με θρασύτητα στην ακινησία την οποία και απεχθάνομαι γενικώς. Γενικώς, αρνούμαι την υπόσταση των όσων πιστεύουν οι υπόλοιποι και αυτό και αν είναι θράσος….λέγεται. Δεν βλέπω καμία πραγματική ανατροπή της σοβαρότητας που ντύνεται τραγικότητα και καμία κωμικότητα στα γελοία που βρομίζουν το απολιτίκ μου.\nΣτην ουρά να περιμένουν οι στιγμές και οι παύσεις και εγώ να τα μπουρδουκλώνω όλα μέσα στο κεφάλι μου. Πολιτική που δεν είναι πολιτική. Έρωτας που δεν είναι έρωτας. Απάντηση που γίνεται Φιλοσοφία, χωρίς καν να έχει αυτή την απλή Αρχή της Αναζήτησής της, που δεν είναι άλλο από το «σε ρωτώ…..». Άρε Σωκράτη εσύ super star, χάθηκαν οι ερωτήσεις. Χάθηκαν οι έρωτες της ζωής. Αυτή η αναζήτηση του κανόνα του Αυτονόητου. Έχει κανόνα όμως το αυτονόητο; Μακάρι να ήξερα! Ξέρω όμως ότι η μεγαλύτερη θρασύτητα είναι να ξέρεις την απάντηση και να μην την απαντάς για να μπορεί αυτή η αναζήτηση να ρέει συνέχεια. Tres apolitique! Επίσης, Σωκράτη λατρεμένε μου Φιλόσοφε είναι θρασύτητα , χωρίς να έχεις γράψει ποτέ σου μιαν αράδα από τις σκέψεις σου, να έχεις σημαδέψει ανεξίτηλα τη σκέψη και τη φιλοσοφία της Ανθρωπότητας. Όπως, θράσος της Ανθρωπότητας να μη σε αναφέρει στις Προσευχές της σαν επαναστάτη Θεό.\nΩχ νομίζω ότι μόλις βλαστήμησα.\nΑν είχα υψηλότερο δείκτη νοημοσύνης και εννοώ τελικά και πιο υψηλό από μιας αχιβάδας , θα γινόμουν μαθηματικός ή αστροφυσικός . Θα πάλευα με το μεγαλύτερο επαναστάτη της Ροής που δεν είναι άλλος από το Χρόνο. Ποιο Σύμπαν και Άστρα και Αστρικά νεφελώματα…. Το Χρόνο θα διάλεγα. Κάτι ήξεραν οι μεγάλοι του Σύμπαντος…..\nΗ βαρεμάρα μου λοιπόν είναι μια διάσπαση του Ατόμου [μου] και όχι του εγωκεντρισμού μου και από εκεί και πέρα αρχίζει ο μπελάς. Γιατί καλά και διασπώμαι το μάζεμα πάλι χρονοβόρο, εξαντλητικό και ασύνδετο. Σκέτη παραφωνία η οργάνωση της εικόνας μου, η ανασύνθεσή της και χαμογελώ και λέω δεν βαριέσαι γεννήθηκα καινούργιο είδος με άλλη ημερομηνία λήξης και άντε πάλι από την αρχή. Αλλά, το απολιτίκ μου υπογράφεται όταν διαπιστώνω, ότι μέσα σε όλη αυτήν την ακατανόητη φλυαρία της πολιτικής των Άλλων, ο Κανόνας του Αυτονόητου διασπάται σε εκατομμύρια κομματάκια και κανείς δεν ασχολείται να τον Αναδομήσει για το Σύνολο του Κοινωνικού Ατόμου, σκορπώντας την ιστορία, το μέλλον, το δίκαιο, τον έρωτα και την ερώτηση που απαντάς χωρίς καν αυτή να έχει διατυπωθεί και έτσι……\nΑναρτήθηκε από Tina Theodosiou στις 5:46 π.μ.\nΜε την Κική Δημουλά, (πατρικό Βασιλική Ράδου), ...\nΤα Φεγγάρια μοιάζουν καφέ το Φθινόπωρο και τα λατ...\nΈλεγε ο πατέρας μου ο καπετάνιος μην βρίζεις τις π...\nΆδειο κουστούμι σε θέλω.Άδειο από τους τίτλους που...\nΣτο ποίημα κουρνιάζει ο έρωτας και ο πόνος του, η...


Πτηνά, γκαζόν και χρήση φυτοφαρμάκων\nΣυζήτηση με θέμα Πτηνά, γκαζόν και χρήση φυτοφαρμάκων, που ξεκίνησε από vag990, στο Forum 'Φροντίδα Διαμονή Καναρινιών' του PetBirds, 11 Απρ 2009.\nΘα ήθελα να κάνω μια ερώτηση που θα με απασχολήσει σε λίγο καιρό.\nΈχω δει σε αρκετά ξένα site που έχουν τις εξωτερικές κλούβες πτήσης σε κήπους με γκαζόν.\nΘα ήθελα να ρωτήσω εάν η περιοδική χρήση φυτοφαρμάκων για τη συντήρησή του, μπορεί να επιρρεάζει την υγεία των πτηνών. Δεν μιλάω για τη λίπανσή του με ασβέστιο, φώσφορο κλπ αλλά για τα φυτοφάρμακα που κατά περιόδους ψεκάζεται για διάφορες ασθένειες.\nΠοια ή γνώμη σας, ή ακόμα καλύτερα η γνώση σας σε αυτό το θέμα?\nΔεν μιλάω για απευθείας έκθεση των πουλιών στα φάρμακα (όσο οικολογικά και αν είναι) μιας και θα βρίσκονται τουλάχιστον 50cm πάνω από το χώμα.\nΝα υποθέσω ότι δεν έχει κανείς κήπο με γκαζόν ?\nΚήπο με γκαζόν στην Αθήνα δεν έχω αλλά έχω νεοκλασικό στην επαρχία με κανονικότατο κήπο! Αγαπητέ φίλε τί ενοείς τα πουλιά θα είναι 50cm πάνω από το χώμα; δηλαδή δε θα έχουν επαφή με το γκαζόν; ε, αν δεν έχουν επαφή με το γκαζόν τότε μάλλον δε συντρέχει κάποιος κίνδυνος. Όταν αυτό ψεκάζεται προφανός θα πρέπει να είναι απομακρυσμένα από την περιοχή ψεκασμού μιας και τα σωματίδια του δηλητηρίου πάνε παντού γι'αύτό άλλωστε κι εμείς όταν ψεκάζομε πρέπει να φοράμε μάσκα. Ένα άλλο πρόβλημα μπορέι να είναι ο αέρας που μπορεί να μεταφέρει τα νωπά ακόμα σταγονίδια του δηλητηρίου σε τροφή και νερό. Όπως και να έχει λάβε υποψη σου τη μεγάλη θνησιμότητα πουλιών στη φύση από τη χρήση φυτοφαρμάκων και λιπασμπάτων και βγάλε τα συμπεράσματά σου armagedwn,\nΨεκαζει κανεις το γκαζον για ασθενειες? Φοίβος,\nΡωτάω για πιθανή χρήση φαρμάκων που εφαρμόζονται με ψεκασμό.\nΠέρα από το complesal π.χ. φαντάζομαι ότι θα υπάρχουν και κάποια άλλα.\nΑνέστη γνωρίζεις από κήπους?\nTo complesal ειναι λιπασμα αν δεν κανω λαθος... Εχω καποια σχεση με τα φυτα. Δε νομιζω οτι ψεκαζει κανεις το γκαζον. Οτι και να παθει ξαναφυτευεται σχετικα ευκολα.\nΌντως είναι λίπασμα. Αυτό που δεν γνωρίζω είναι (μιας και σε βρήκα ) αν ψεκάζεται το γκαζόν για τυχόν παράσιτα, έστω και προληπτικά. Αν δεν ψεκάζεται τότε δεν υπάρχει πρόβλημα.\nΌντως είναι λίπασμα. Αυτό που δεν γνωρίζω είναι (μιας και σε βρήκα ) αν ψεκάζεται το γκαζόν για τυχόν παράσιτα, έστω και προληπτικά. Αν δεν ψεκάζεται τότε δεν υπάρχει πρόβλημα.Κάντε κλικ για να δείτε το υπόλοιπο...\nΔεν νομιζω να γινεται κατι τετοιο. Τουλαχιστον εγω δεν το εχω δει και δεν εχω ακουσει κατι. Φοίβος,\nΤο γκαζόν δεν ψεκάζεται! Και επίσης προσοχή με το λίπασμα διότι μπορεί να το κάψει\nΣας ευχαριστώ. Με βγάλατε από τις δύσκολες σκέψεις !\nΤο γκαζον δεν ψεκαζεται, αλλα τι γινεται αν ψεκαζουμε δεντρα που βρισκονται στιν ιδιο χωρο; εχω κ εγω αυτην την απορια, αλλα απο την αλλη σκεφτομαι οτι ειναι δυνατον τα φαρμακα με τα οποια ψεκαζουν οι παραγωγοι τα δεντρα τους να ειναι επιβλαβη;τοτε τα αγρια πουλια θα πεφταν σαν τα κοτοπουλα\nΜα είναι επιβλαβή και πέφτουν σαν κοτόπουλα!\nΑνατολη σαφως και ειναι πολυ επικινδυνα. Μην το επιχειρισει κανεις κοντα σε κλουβες με πουλια.\nεγω εχω κηπο με γκαζον και ποτε στα 4 χρονια που το εχω δεν εχω ψεκαση ποτε με φυτοφαρμακα .Οσο για τα αγριοπουλια εκει που ψεκαζουν και υπαρχουν μικρα τα μικρα πεθαινουν


Υπάρχουν πολλοί και διάφοροι τρόποι για να παίξει κάποιος ένα στοίχημα. Από τα μονά, τις δυάδες ή και όσες περισσότερες επιλογές διαλέξει για το δελτίο του.\nΠολλοί είναι αυτοί όμως που επιλέγουν να παίξουν ένα δελτίο με σύστημα. Υπάρχουν πολλά και διάφορα είδη συστημάτων. Το ζητούμενο είναι ότι με αυτή την επιλογή μπορεί κανείς να έχει και ένα μαξιλαράκι ασφαλείας, έχοντας πάντα όμως μικρότερο κέρδος.\nΤο κόστος της στήλης στον ΟΠΑΠ\nΑυτό που πρέπει να τονισθεί πρώτα είναι ποια είναι η ελάχιστη τιμή κάθε στήλης που μπορεί να επιλεγεί στον ΟΠΑΠ. Αυτή λοιπόν είναι τα 0,25€ και ανάλογα με το πόσες στήλες έχει το σύστημα που θα επιλέξουμε πολλαπλασιάζουμε με το εν λόγω ποσό. Για παράδειγμα αν επιλέξουμε ένα σύστημα με 11 στήλες τότε το συνολικό ποσό του δελτίου θα είναι 11x0,25= 2,75€, από τη στιγμή βέβαια που δεν θα διαλέξουμε κάποιον πολλαπλασιαστή.\nΣτόχος βέβαια σε ένα δελτίο με σύστημα είναι η επιστροφή όλου του ποσού ή έστω ένα μέρος των χρημάτων μας σε περίπτωση που πληρωθεί το ελάχιστο κέρδος του. Για να προτιμήσει κάποιος να επιλέξει ένα στοίχημα με σύστημα καλό είναι οι επιλογές στις αποδόσεις των παιχνιδιών να είναι όλες πάνω από 2.00\nΣύστημα 2-3:Το πιο απλό αλλά και διαδεδομένο σύστημα. Προκύπτουν συνολικά 4 στήλες ( τρεις δυάδες,μία τριάδα), ζητούμενο η σωστή επιλογή έστω δύο παιχνιδιών. Ελάχιστο κόστος ΟΠΑΠ: 1€\nΣύστημα 2-3-4: Μοιάζει αρκετά με την παραπάνω επιλογή,έχοντας βέβαια 7 στήλες παραπάνω (6 δυάδες, 4 τριάδες, 1 τετράδα). Αν επαληθευτούν δύο μόνο παιχνίδια, επιστρέφεται ένα μέρος του πονταρίσματος. Για να επιστραφεί ολόκληρο το ποντάρισμα στην περίπτωση της μικρότερης δυνατής επαλήθευσης, θα πρέπει οι αποδόσεις να κυμαίνονται πάνω από το 2.7 Ελάχιστο κόστος ΟΠΑΠ: 1,75\nΣύστημα 1-2-3: Επιλέγεται κυρίως από παίκτες που διαλέγουν αρκετά υψηλές αποδόσεις (π.χ. ανατροπή ή ακριβή σκορ). 7 στήλες ( 3 μονά, 3 δυάδες, 1 τριάδα). Οι υψηλές αποδόσεις προσφέρουν στον παίκτη κάποιο κέρδος ακόμα και αν επαληθευτεί μόνο ένα παιχνίδι. Ελάχιστο κόστος ΟΠΑΠ: 1,75€.\nΣύστημα 3-4-5: Η πιο συνηθισμένη επιλογή ανάμεσα στους παίκτες. 16 στήλες (10 τριάδες, 5 τετράδες, 1 πεντάδα) που προσφέρουν επιλογές από διάφορες αποδόσεις. Καλή επιλογή καθώς ακόμα και με μία τριάδα μπορείς να βγάλεις ένα μικρό κέρδος. Ελάχιστο κόστος ΟΠΑΠ: 4€.\nΣύστημα 4-5-6: Παρόμοιο με το 3-4-5, μπορεί να φέρει όμως αρκετά μεγαλύτερο κέρδος. 22 στήλες (15 τετράδες, 6 πεντάδες, 1 εξάδα), αν οι αποδόσεις είναι πάνω από 2.50-2.60 ακόμα και η 4αδα φέρνει ένα διπλασιασμό στο αρχικό ποντάρισμα του παίκτη. Ελάχιστο κόστος ΟΠΑΠ: 5,5€.\nΣύστημα 5-6-7: Ένα σύστημα στο οποίο ο παίκτης έχει τη δυνατότητα να επιλέξει αρκετά παιχνίδια. 29 στήλες (21 πεντάδες, 7 εξάδες, 1 επτάδα), ελάχιστο ζητούμενο η επαλήθευση πέντε παιχνιδιών οπότε αν οι αποδόσεις είναι καλές ακόμα και αν επαληθευτούν πέντε παιχνίδια το κέρδος θα είναι σημαντικό. Ελάχιστο κόστος ΟΠΑΠ: 7,25€.


Δευτέρα, 06/07/2020 · Νίκος Ζώης Xbox\nΜπορεί να μην έχει ανακοινωθεί ακόμα επίσημα, όμως το Xbox Series S για πολλούς είναι ήδη γεγονός, καθώς η κονσόλα βρίσκεται εδώ και καιρό στην επικαιρότητα και γνωρίζουμε ήδη κάποια τεχνικά χαρακτηριστικά του.\nΈνα από τα χαρακτηριστικά που απογοήτευσαν τους gamers ήταν η πολύ πιο αδύναμη GPU της κονσόλας, σε σχέση με το δυνατότερο Xbox Series X. Η απόδοση της GPU, σύμφωνα πάντα με τις μέχρι τώρα αναφορές, θα φτάνει στα 4TFlops, πολύ κατώτερα δηλαδή από τα 12TFlops του Series X. Όμως, ακόμα και έτσι, η κονσόλα θα έχει τον ίδιο επεξεργαστή και τον ίδιο SSD με το ακριβότερο μοντέλο, κάτι που ίσως ανεβάσει τις επιδόσεις.\nΣε απάντηση στο Tweet του Tom Warren από την ιστοσελίδα The Verge, ο Matt Hargett, πρώην μηχανικός της Sony, εξηγεί πως το Xbox Series S είναι όντως έτοιμο για τη νέα γενιά. Όπως υποστηρίζει ο ίδιος, 20 υπολογιστικές μονάδες RDNA2 στα 5nm φαίνονται ιδανικές για μία φορητή συσκευή gaming που θα αναπαράγει στα 720p ή στα 1080p και θα είναι συμβατή με 900 παιχνίδια.\nΤι εννοεί όμως ακριβώς ο Hargett; Αρχικά, με το “φορητή” εννοεί ότι το Xbox Series S θα είναι πολύ πιο μικρό από τις υπόλοιπες κονσόλες της γενιάς, άρα θα είναι και η πιο εύκολα μετακινήσιμη. Όσο για τα 900 παιχνίδια που αναφέρει, είναι απλά ένας τρόπος να εκφράσει τα εκατοντάδες παιχνίδια που θα βγουν για το επόμενο Xbox, τα οποία θα παίζουν κανονικότατα και στο οικονομικό μοντέλο.\nΕσείς τι λέτε; Θέλετε ένα πιο οικονομικό Xbox με μικρότερες δυνατότητες ή επιθυμείτε το πιο δυνατό μηχάνημα που υπάρχει στην αγορά;\nΑπο τη στιγμή που η TV μου είναι στα 1080p, δεν βλέπω λόγο αγοράς του series Χ.\nΑν πάρεις ps5 ή series x όμως θα βγάζεις καλύτερα fps σε 1080 και καλύτερα γραφικά και textures.\nΕπίσης ποτέ δεν ξέρεις μπορεί σε λίγο καιρό να θες να πάρεις 4K\nΠροσωπικά θα πάω για το πιο δυνατό μοντέλο, αλλά μέχρι τώρα απ’οτι έχω ακούσει η συγκεκριμένη κονσόλα θα είναι πλήρως συμβατή με τη νέα γενιά. Λένε θα υποστηρίζει και ray tracing και αν τα παιχνίδια κλειδώνουν στα 1080 60fps θα είναι πολύ καλή επιλογή.\nΟποίο παίρνει δισκάκια θα πάρω εγώ προσωπικά. Έχω αρκετά που δεν τα έχω παίξει σε αυτήν την γενιά, και θέλω να έχω και την επιλογή περισσότερων αγορών. Τα γραφικά και τα FPS περνάν σε δεύτερη μοίρα εφόσον είτε 720 είτε 1080 παίζεις το ίδιο παιχνίδι….\nΤα 900 παιχνιδια τα αναφερει λογω backwards compatibility με ολες τις προηγουμενες γενιες xbox.


A Serious Man, δεν έχει θέση στον κόσμο μας (ούτε σε αυτό των κριτικών κινηματογράφου) | Gatouleas\n← Afrirampo – Afrirampo\nAphex Twin – Windowlicker →\nΔημοσιεύθηκε: 17 Φεβρουαρίου, 2010 | Συντάκτης: gatouleas | Filed under: cinema | Tags: πολιτιστικη βιομηχανια, videos |11 Σχόλια\nΈχοντας διαβάσει όλες τις κριτικές για την τελευταία ταινία των αδελφών Κοέν A Serious Man, μου δημιουργήθηκε υποψία πως θα έβλεπα, μάλλον, την πιο αδύναμη προσπάθεια τους. Μια εσωστρεφή επανάληψη των «ευκολιών» τους και μια «εσωτερική» κριτική του ιουδαϊσμού που με αφήνει παντελώς αδιάφορο.\nΓια αυτό και ανέβαλλα συνεχώς να την δω. Μόνο η Πίστη (χαχα!) στο όνομα των Κοέν μου έτρωγε το κεφάλι.\nΟ Λάρι αποδυκνύει πως δεν υπάρχει τίποτα σίγουρο...\nΚαι πράγματι το τελευταίο τριήμερο μου αποκαλύφθηκε για άλλη μια φορά πόσο αμόρφωτοι, απαίδευτοι και ΑΣΧΕΤΟΙ είναι οι κριτικοί κινηματογράφου. Αυτοί οι άνθρωποι δεν έχουν δει μερικές δεκάδες ταινίες πριν δοκιμάσουν να κριτικάρουν; Ή οι πιο «βαθυστόχαστες» κομεντί που έχουν δει είναι αυτές του Μπεν Στίλλερ;\nΕν τέλει… δεν έχουν ΔΙΑΒΑΣΕΙ για κινηματογράφο και συνεχίζουν να παπαγαλίζουν ανουσιότητες, όπως κάποιες φιλόλογοι «αναλύουν» ποίηση στο σχολείο;\nΤεσπά…. Επί του θέματος..\nΠΡΙΝ ΤΗ ΔΕΙΣ…\n1) Όχι! Η ταινία δεν είναι σχόλιο στον Ιουδαϊσμό. Η αναφορά στη θρησκεία αυτή, είναι το ΟΧΗΜΑ για ευρύτερη συζήτηση. Είναι η δίοδος των προσωπικών βιωμάτων, που μετατρέπονται σε πανανθρώπινα. Ο ραβίνος θα μπορούσε να είναι η παπάς του χωριού, ο Σοφός θείος της οικογένειας, ο ψυχαναλυτής, ο πολιτικάντης της γειτονιάς, το μεσημεριανό μαγκαζίνο του Σταρ, η «βαθυστόχαστη» μόνιμη στήλη μιας μεγάλης (ή μικρής) εφημερίδας. Όλοι αυτοί που αναπαράγουν κοινοτυπίες και ευκολίες… Όλοι αυτοί που ενδυναμώνουν και παίζουν με τους Φόβους μας.\n2) Όχι! Η ταινία δεν αναφέρεται σε μια «άλλη» εποχή. Μπορεί το 1967 να είναι μακρινό, μπορεί κάποιοι συντηρητισμοί να ΦΑΝΤΑΖΟΥΝ ξένοι, άλλα η διάλυση του αμερικάνικου ονείρου του `50, μοιάζει με την κατάρρευση του Δυτικού κράτους Πρόνοιας και Ασφάλειας.\n3) Όχι! Ο ήρωας δεν είναι ένας άβουλος μπουνταλάς. Παραδέχομαι πως υπήρξαν στιγμές που θα ήθελα να αρπάξω ένα φλογοβόλο και να κάψω όλη παρανοϊκή ισορροπία τρόμου που έχει χτίσει με το περιβάλλον του. Ο «σοβαρός» Λάρι Γκρόπνικ δεν είναι μαλοκοπίτουρας. Κάνει κάτι που δεν συνηθίζεται σήμερα… Αναζητεί απαντήσεις… κι όχι δράσεις και αντι-δράσεις κενού περιεχομένου.\nΕΧΟΝΤΑΣ ΔΕΙ ΤΗΝ ΤΑΙΝΙΑ (καραspoiler!!)\nΥπάρχουν δύο μέρη. Το πρώτο 7λεπτο, περίπου, αφορά ένα φανταστικό εβραϊκό μύθο, και φαίνεται εκ πρώτης όψεως, παντελώς άσχετο και «κουφό» σε σχέση με την υπόλοιπη ταινία.\nΣε ένα εβραϊκό σπίτι σε κάποια ανατολική επαρχία του 19ου αιώνα, εμφανίζεται ένας μουσαφίρης που έχει ακουστεί πως πέθανε πριν από 3 χρόνια. Το ζευγάρι θεωρεί πως το επισκέπτεται ένα Ντυμπούκ και παρακολουθούμε δύο συμπεριφορές. Η «μαλθακή» του άντρα παγώνει μπροστά στο «φάντασμα», ενώ η «αποφασιστική» της γυναίκας αποφασίζει να δράσει. Έτσι, μέσα σε ένα τεταμένο και ιδιόμορφο κλίμα, καρφώνει ένα παγοκόφτη στο Ντυμπούκ. Ακολουθούν μερικοί απολαυστικοί διάλογοι και το φάντασμα αποχωρεί δηλώνοντας πως «δεν επιθυμεί να γίνεται βάρος σε μια οικογένεια που τον θεωρεί ανεπιθύμητο», ενώ μια κηλίδα αίματος αρχίζει να εμφανίζεται γύρω από τον καρφωμένο παγοκόφτη.\nΑποχωρώντας ο «μαλθακός» άντρας ανησυχεί μήπως βρουν το πτώμα του κοντά στο σπίτι, αλλά η γυναίκα τον αποστομώνει δηλώνοντας πως «Σημασία έχει πως το Κακό είναι έξω από το σπίτι μας».\nΑυτή η ιστορία από μόνη της αρκεί για δεκάδες σεμινάρια και απίθανα νούμερα ωρών συζήτησης για την ανθρώπινη φύση. Όμως οι Κοέν δεν είναι επιστήμονες αλλά κινηματογραφιστές… Κι έτσι στην επόμενη μία ώρα, περίπου, θα επιχειρήσουν να αναπτύξουν όλο τον προβληματισμό τους, μέσα από απολαυστικούς διαλόγους και χαρακτήρες.\nΣε όλη την ταινία παρακολουθούμε την κατάρρευση του μικροαστικού παράδεισου του καθηγητή Λάρι Γκρόπνικ.\nΟ γείτονας του καταπατά το οικόπεδο, ο γιός τους «καίγεται» στη μαριχουάνα, η γυναίκα του τον κερατώνει και θέλει το σπίτι που μένουνε, η κόρη του ουρλιάζει συνεχώς στον άρρωστο θείο της που κλείνεται στην τουαλέτα, συκοφαντικά γράμματα θέτουν σε κίνδυνο τη δουλειά του, και τα δυο του παιδιά τον κλέβουν είτε για σταφ είτε για ρινοπλαστική, ο αδερφός του συλλαμβάνεται για διάφορα κακουργήματα όπως «σοδομισμό», ενώ ένας φοιτητής του τον απειλεί να τον καταγγείλει για εκβιασμό αν δεν αποδεχτεί τη δωροδοκία που του έχει προτείνει.\nΜέσα σε αυτόν το κυκεώνα ο Λάρι φαντάζει ένα εκνευριστικό άβουλο πλάσμα. Όλοι οι θεατές αναρωτιόνται από το πρώτο δεκάλεπτο της ταινίας «πως τους αντέχει όλους δαύτους και δεν τους ξαποστέλνει στον αγύριστο». Η πρώτη ανάγνωση της ταινίας είναι μπροστά μας… Όμως οι Κοέν δεν γυρίζουν «αμερικανιές» όπου αρκεί ο ήρωας να «πατήσει πόδι» και όλα διορθώνονται.\nΤο πρόβλημα του Λάρι δεν είναι πως είναι άβουλος. Απλά είναι από τις σπάνιες περιπτώσεις ανθρώπων που δεν αρκούνται στη μασημένη τροφή. Όχι! Δεν είναι «έξυπνος», ούτε «επαναστάτης». Είναι από αυτή την ιδιόμορφη θρησκευόμενη φάρα ανθρώπων που αναζητούν επιστημονική επιβεβαίωση για την ύπαρξη του Θεού. Στο πανεπιστήμιο αναζητεί σε ένα τεράστιο και αχανή μαυροπίνακα τη μαθηματική απόδειξη της αβεβαιότητας.\nΣε όλη την ταινία παλαντζάρει ανάμεσα στη φωνή της «λογικής» και στις πιέσεις για «ανταπόδοση» των χτυπημάτων. Η «λογική» λέει να μην πάρεις τη δωροδοκία και να παραχωρήσεις το σπίτι στη σύζυγο και τα παιδιά «που το έχουν πιο πολύ ανάγκη». Η πρακτική της «αντίδρασης», της «ανταπόδοσης», όμως, λέει πως μπορεί να διεκδικήσει το σπίτι λόγω μοιχείας, να πάρει τα μαύρα φράγκα του φοιτητή, να βοηθήσει τον αδερφό του να δραπετεύσει, να πηδήξει την καυλιάρα γειτόνισσα.\nΌσο η μια πλευρά του αναζητεί την «ιδανικότερη» λύση, τόσο το βράδυ έρχεται στον ύπνο του το φάντασμα του εραστή να του κοπανάει το κεφάλι στο τοίχο και να του φωνάζει στο αυτί «Γάμησα τη γυναίκα σου, την ξέσκισα!. Πήγαινε στο Μάρσακ για συμβουλή.»\nΦυσικά και οι τρεις διαφορετικοί ραβίνοι δεν έχουν να του πουν τίποτα. Η μόνο διαφορά μεταξύ τους είναι η εμπειρία να διηγούνται με στόμφο άχρηστες ιστορίες. Όσο πιο «μεγάλος» είσαι τόσο πιο βαρύ πουλμούρ έχεις.\nΈτσι φτάνουμε σε μια δεύτερη ανάγνωση της ταινίας. Ο Λάρι αναζητεί απαντήσεις για τα προβλήματα που τον ταλαιπωρούν. Όμως δεν μπορεί να πάρει απαντήσεις γιατί θέτει λάθος ερωτήματα.\nΟ Λάρι ζει σε μια κοινωνία, όπως όλοι μας, που κανείς δεν έχει ευθύνη και συναίσθηση των πράξεων του. Όλοι λειτουργούμε επιδερμικά σε μια λογική ψευτοτσαμπουκα και μικροεπίδειξης… «μου έκανες κι εγώ να δεις τι θα σου κάνω!». Αναπαράγουμε την ίδια κενότητα στόχων μέσα από ανταγωνισμούς και αγώνες «καταξίωσης». Αν δεν «παίξεις» με αυτό το σύστημα είσαι χαμένος.\nΟ γιατρός δίνει συμβουλές υγείας καπνίζοντας, οι θρησκευόμενοι εβραίοι στην πρώτη μικροτσαντίλα αναφωνούν «Χριστέ μου!» (Jesus Christ!), ο πατέρας διώκει για εκβιασμό τον καθηγητή επειδή δεν δέχτηκε τη δωροδοκία και η σύζυγος ζητά ένα gett (θρησκευτικό διαζύγιο) για να ξαναπαντρευτεί τον παράνομο γκόμενο της μέσα στην ιερότητα της εκκλησίας.\nΟι καθημερινοί μας ήρωες δεν είναι ψεύτες και υποκριτές. Απλά έχουν μάθει να δρουν και να αντιδρούν μέσα σε ένα πλέγμα κοινωνικών συμβάσεων. Δεν έχει σημασία αν αυτές οι συμβάσεις είναι «λογικές» ή όχι. Μόνο μέσα από αυτές υπάρχουν και μόνο αυτές είναι χαρούμενοι. Φυσικά αυτές οι συμβάσεις δημιουργούν μια σειρά δυσλειτουργιών που το σημαντικό μπλέκεται με το ασήμαντο.\nΚαι εδώ πάμε στην τρίτη ανάγνωση της ταινίας. Είναι λογικό να αναρωτιόμαστε, αν ο Λάρι θα μπορούσε να αλλάξει τη ζωή του. Αν ο Λάρι ξεπέταγε όλους τους ανίκανους και φαφλατάδες από γύρω του, αν μπορούσε να έχει μια καλύτερη ιεράρχηση των σημαντικών και των ασήμαντων, δεν θα ήτανε «καλύτερα»;\nΕδώ πρέπει να εστιάσουμε σε μια από τις αγαπημένες μου σκηνές, στις δυσφημιστικές επιστολές. Εκεί παρακολουθούμε το απαύγασμα και το αγλάισμα της παράνοιας του σύγχρονου κόσμου μας. Ένας προϊστάμενος του ανακοινώνει πως έχουν κυκλοφορήσει μερικές «αρκετά εύγλωττες» και «άκρως δυσφημιστικές επιστολές» όπου, φυσικά, «κανένας δεν τις παίρνει στα σοβαρά». Του τονίζει, επίσης, πως το συμβούλιο που θα επανεξετάσει τη θέση του δεν θα τις πάρει υπόψη του. Όμως ο ίδιος θεωρεί υποχρέωση του να τον ενημερώσει.\nΣε μια «λογική» κοινωνία μια κατηγορία εμφανώς ψεύτικη, δε θα προκαλούσε παρά μόνο τα γέλια αυτών που θα την μάθαιναν. Η επιβεβαίωση της αστειότητας των καταγγελιών θα έκλεινε την υπόθεση και όλοι θα συνέχιζαν τη ζωής τους. Όμως στη ταινία εμφανίζονται δύο έντρομοι άνθρωποι να διαβεβαιώνουν ο ένας τον άλλο πως «δεν υπάρχει κανένα θέμα».\nΓιατί έχουν μάθει από τη ζωή τους δεν χρειάζεται «να έχεις κάνει κάτι» για να πάνε στραβά όλα. Ο κάθε Λάρι από μας, ακόμα κι αν έχει συνείδηση του καθημερινού παραλογισμού, ξέρει πως δεν μπορεί να αποφύγει τις επιπτώσεις στη ζωή του.\nΕίναι, άρα, άμοιρος; Φυσικά και όχι. Η τελευταία σκηνή είναι ενδεικτική των απόψεων των Κοέν.\nΈνας ανεμοστρόβιλος έρχεται στην πόλη και ο Λάρι μαθαίνει από το γιατρό του πως τα αποτελέσματα των εξετάσεων του «πρέπει να τα κουβεντιάσουμε από κοντά».\nΌχι! Οι Κοέν δεν υποστηρίζουν μια «κάθαρσις» όπου γίνονται κατανοητά τα σημαντικά από ασήμαντα. Όλα είναι αποτελέσματα σχέσεων αλληλεπίδρασης.\nΟ γιος έχει την ευκαιρία να ξεπληρώσει το νταή και να γλιτώσει το κυνηγητό. Κι όμως διστάζει. Άραγε σκέφτεται «γιατί να τα δώσω του αλήτη;» ή μήπως καλύτερα να τα έχει καβάτζα σε περίπτωση καταστροφής της πόλης; Αλλά και να τον ξεπληρώσει θα σταματήσει να του την πέφτει;\nΚαι το τηλέφωνο του γιατρού είναι πράγματι «σοβαρό» ή είναι από αυτά που «κάτι έδειξαν οι εξετάσεις και πρέπει να προχωρήσουμε σε μια παραπέρα κλπ κλπ», από αυτές τις αμφιλεγόμενες δηλώσεις μετάδοσης φόβου όπου δεν ξέρεις αν ο γιατρός είναι προσεχτικός ή θέλει μίζα από το παραϊατρικό εργαστήρι.\nΝαι! Η ταινία σταματά απότομα… Γιατί δεν υπάρχει τέλος. Μόνο μια καλύτερη κατανόηση του εβραϊκού μύθου που είδαμε στην αρχή.\nΞΑΝΑΒΛΕΠΩΝΤΑΣ ΤΟ ΝΤΥΜΠΟΥΚ\nΤο αρχικό στόρι του Ντυμπούκ, παίρνει άλλες διαστάσεις, πλέον. Η διαμάχη δεν είναι ανάμεσα στον «μαλθακό» σύζυγο και στην αποφασιστική γυναίκα, αλλά ΜΟΙΑΖΕΙ να είναι ανάμεσα στο «σοβαρό και λογικό» σύζυγο και στην επίπεδη και τραμπούκα γυναίκα.\nΌταν σε επισκέπτεται ένας νεκρός, ένα φάντασμα πως μπορείς να το διώξεις;\nΟ «λογικός» σύζυγος παγώνει γιατί αυτό ξεφεύγει από τα επιστημονικά δεδομένα. Έτσι αναλαμβάνει να το λύσει η γυναίκα. Το μαχαιρώνει! Λες και οι νεκροί ξαναπεθαίνουν! Αυτό δεν έχει σημασία για τον «άνθρωπο της δράσης». Σημασία έχει «να κάνουμε κάτι για αυτό».\nΤο Ντυμπούκ αποχωρεί και ο «λογικός» σκέφτεται το ποινικό μέρος των πράξεων. «Αν βρούνε το πτώμα με τον παγοκόφτη μας»; Νέα ανησυχία και ταραχή. Όχι όμως για την «αποφασιστική» γυναίκα. «Σημασία έχει πως το Κακό είναι έξω από το σπίτι μας». Δεν πα να πεθάνει στην παρακάτω γωνιά; Δεν πα να «φάει» όλο το χωριό; Σημασία έχει να μη χαλάσει ο μικρόκοσμός μας. Αν διαταραχτεί, βέβαια, αύριο από την αστυνομία , θα βρούμε μια «έξυπνη» και «δυναμική» απάντηση.\nΌμως ας ξανασκεφτούμε πότε άρχισαν τα προβλήματα του εβραϊκού ζεύγους; Όταν έμαθαν, φυσικά, πως θα τους επισκεφτεί ένας νεκρός…\nΓιατί δεν έκαναν την απλούστατη σκέψη πως οι νεκροί δεν ανασταίνονται και ο θάνατος του ήταν μια απλή φήμη;\nΓιατί δεν αντιδρούν στο παράλογο «πρόβλημα» στο «πώς να σκοτώσεις ένα νεκρό»;\nΠόσο ζεστό και φιλικό θα ήταν το βράδυ τους γελώντας όλοι μαζί με αυτό το απίθανο ψεύδος;\nΓιατί θεωρούμε «μικρή, έστω ένα τοις χιλίοις να μας επισκεφτεί ένα ζόμπι, αλλά ΑΝ;»\nΓιατί όλοι μας είμαστε έτοιμοι να αποδεχτούμε και τα φαντάσματα και τους μονόκερους και τις γοργόνες και τα δικέφαλα τέρατα.\nΓιατί έχουμε ποτιστεί στις φοβίες και στις ανασφάλειες.\nΓιατί θα τρέμαμε στην πιθανότητα να μας έλεγε το Ντυμπούκ πως είναι φάντασμα.\nΓιατί είμαστε έτοιμοι σαν κοινωνία να κάνουμε επιστημονικό συνέδριο για την ύπαρξη διαστημόπλοιων στην αρχαία Αθήνα.\nΓιατί θεωρούμε λογικό να πληρώνουμε αυτά που τρώνε οι άλλοι.\nΣε μια κοινωνία αυξανόμενου παραλογισμού, οι παράλογες αντιδράσεις είναι πιο χρηστικές και φαίνονται πιο λογικές.\n Dybbuk. Σύμφωνα με την εβραϊκή παράδοση, είναι το Κακό πνεύμα ενός νεκρού ανθρώπου.\n Ο Μάρσακ είναι ο σημαντικότερος Ραβίνος στην ταινία. Υπέργηρος και πάνσοφος που είναι πολύ δύσκολο να κλείσεις ραντεβού μαζί του.\n11 Σχόλια on “A Serious Man, δεν έχει θέση στον κόσμο μας (ούτε σε αυτό των κριτικών κινηματογράφου)”\n18 Φεβρουαρίου, 2010 στο 10:10 πμ\nΑσταδιαλα, μλκ, μολις την ειδα και γω την ταινια!\nΕμενα ο Λαρι και η αναζητηση του για απαντησεις τη στιγμη που ο κοσμος του καταρρεει μου θυμισε εντονα τον Ιωβ (και αυτα που λεει ο Ζιζεκ για τον Ιωβ).\n18 Φεβρουαρίου, 2010 στο 2:47 μμ\nτα ποστ που βάζεις για ταινίες είναι από τα πιο ωραία εδώ μεσα!!!\nπάντως ο τρίτος ραβίνος ήταν τσάκαλος!\nwhen all truth is found, to be lies… then what?\nστην αρχή της ταινίας περίμενα να δω κάτι σαν το http://en.wikipedia.org/wiki/Falling_Down, με τον λάρι να τα παίρνει κρανίο, αλλά ευτυχώς διαψεύστηκα ευχάριστα!\n18 Φεβρουαρίου, 2010 στο 10:28 μμ\nθα το κατεβασω να δω κι εγω κατι πχιοτικο επιτελους!εχω πηξει στον Στιλερ!\n19 Φεβρουαρίου, 2010 στο 10:26 πμ\nΚαλημέρα plagal, χαθήκαμε έκει στα ξένα που πήγες (lol). Ναι.. ίσως μοιάζει με τον Ιωβ, αλλά έχω κλέισει τις υποθέσεις μου με τις θρησκείες και δεν μου «έρχονται» αυτες οι αναγωγές. Τις έκλεισα στις ψηφοφορίες των σοσιαλιστικών ομάδων του 19ου αιώνα.\npakiboy, thanx για τα καλά σου λόγια. Εγώ εκέι που «φρίκαρα» ήταν στο σχεδιασμό της απόδρασης του αδερφού. Μέχρια να σκάσει ο πυροβολισμός και να φανεί το όνειρο, είχα τρομάξει με την προοπτική ενός επιδερμικού «happy end».\nBtw, σένια η φωτό σου στο profil! Και γαμπρός!!\nΜαρία μου, αρχίσαμε τις ειρωνείες πρωινιάτικά; 🙂\nΤεσπα, εσύ ειδικα να έχεις πάρει τις σωστές προφυλάξεις γιατί θα γίνουν τα νεύρα σου τσατάλια. Επειδή δεν θα τους εχεις μπροστά σου, θα κινδυνέψει η τιβι..\n19 Φεβρουαρίου, 2010 στο 11:42 πμ\nΕξαιρετική ταινία. Νομίζω κι εγώ ότι είναι μια σαρκαστική παρωδία της ιστορίας του Ιωβ.\n19 Φεβρουαρίου, 2010 στο 3:14 μμ\nΣυνήθως όταν ξεκινήσω να βλέπω μια ταινία που δεν μου αρέσει απλά την κλείνω και δεν συνεχίζω.\nΑυτή η ταινία ήταν η πρώτη που ενώ είχα ξεκινήσει να την βλέπω στο ίντερνετ την σταμάτησα όχι επειδή δεν ήταν καλή αλλά επειδή μου άρεσε τόσο πολύ που σκέφτηκα ότι δεν είναι δυνατόν να χαλάσω αυτή την εμπειρία με τις δυσλειτουργίες της σύνδεσής μου στο ίντερνετ…\nΑνυπομονώ λοιπόν να την δω στη μεγάλη οθόνη ή σε DVD.\n19 Φεβρουαρίου, 2010 στο 4:00 μμ\nαληθεια εχω πηξει με Στιλερ…\nκατευθειαν κι εσυ ειρωνια!\nΚαλώς ήρθες arcades, και για να υπερθεματίζεις κι εσύ για τον Ιωβ μετά τον plagal, εγώ χάνω 2-1 και σιωπώ…\nσ. Greek Rider, έχω γνωρίσει κι άλλους που βλέπουνε streaming ταινίες. Βρε παιδιά, αφού οι συνδέσεις μας είναι ακόμα της πλακάς γιατί το κάνετε αυτό και δεν τις κατεβάζετε να τις δείτε με την ησυχία σας. Με ένα dvd που παίζει divx αξίας 30-40€ ή με το ConvertXodvd που τα μετατρέπει σε dvd, τα βλέπετε με την ανέση σας στη tv.\nΑμάν, πια! :p\nΜαρία, στο «χ» της πΧιοτητας πήγαινε το σχόλιο…. Πέρα πως γουστάρω τα «ψαρια» που τσιμπάνε.. 😀\n20 Φεβρουαρίου, 2010 στο 4:55 μμ\nΗ ταινία δεν τελειώνει απότομα. Τελειώνει μεταφορικά. Η καταστροφή έρχεται, η αμερικανική σημαία έτοιμη να ξεσκιστεί, δηλαδή η αμερικανική κοινωνική δομή που περιγράφεται στην ταινία διαλύεται. Αλλά περιέργως, αντί να τρέχουν να προστατευτούν, όλοι καθυστερούν και χαζεύουν την επερχόμενη καταστροφή, «δειλοί, μοιραίοι και άβουλοι αντάμα».\n25 Φεβρουαρίου, 2010 στο 6:09 μμ\nΚΜ, έχεια απόλυτα δίκιο. Έπρεπε να είχα βάλει εισαγωγικά ή τη λέξη «φαινομενικά». Αλλά είναι τόσες πολλές οι πρώτες αναγνώσεις που κρύβουν την ουσία, που μου ξεφυγε. Thanx\nΟ/Η Komo_dino λέει:\n5 Φεβρουαρίου, 2012 στο 5:05 μμ\nΑπλά συγχαρητήρια για αυτή την κριτική.


To Ιράν απέρριψε τα συλλυπητήρια του Τραμπ για τη διπλή επίθεση | HuffPost Greece\n08/06/2017 07:05 EEST | Updated 08/06/2017 07:05 EEST\nTo Ιράν απέρριψε τα συλλυπητήρια του Τραμπ για τη διπλή επίθεση\nA picture taken on June 7, 2017, shows a police helicopter flying around outside the mausoleum of Ayatollah Ruhollah Khomeini in Tehran.Gunmen and suicide bombers stormed Iran's parliament and the shrine of its revolutionary leader, killing 12 people in the first attacks in the country claimed by the Islamic State group. / AFP PHOTO / MIZA NEWS / Hasan SHIRVANI (Photo credit should read HASAN SHIRVANI/AFP/Getty Images)\nΤα συλλυπητήρια του Αμερικανού προέδρου, Ντόναλντ Τραμπ, για τις επιθέσεις της Τετάρτης στην Τεχεράνη, απέρριψε ο υπουργός Εξωτερικών του Ιράν, χαρακτηρίζοντας τις δηλώσεις του απεχθείς.\nΟ Τραμπ δήλωσε ότι προσεύχεται για τα θύματα των επιθέσεων, την ευθύνη για τις οποίες ανέλαβε το ISIS, αλλά πρόσθεσε ότι «οι χώρες που χρηματοδοτούν την τρομοκρατία ρισκάρουν να πέσουν θύματα του κακού που αυτές οι ίδιες προωθούν».\n«Οι Ιρανοί άναψαν κεράκια για εσάς στις επιθέσεις της 11ης Σεπτεμβρίου. Τους κλωτσήσατε όταν ήταν πεσμένοι. Επίπεδο», έγραψε ο Άλι Γκέζελμπας, ένας ιρανός αναλυτής επιχειρηματικών θεμάτων στο Twitter.\nΙρανοί αξιωματούχοι ασφαλείας αντιτείνουν ότι ο εχθρός τους στην περιοχή και στενός σύμμαχος των ΗΠΑ, η Σαουδική Αραβία, ευθύνεται για την χρηματοδότηση και την εξάπλωση του εξτρεμισμού που υποστηρίζει τo ISIS.\nΟι έξι δράστες των χθεσινών επιθέσεων ήταν Ιρανοί, οι οποίοι είχαν ενταχθεί στο ISIS, όπως δήλωσε στην κρατική τηλεόραση ο γραμματέας του Ανωτάτου Εθνικού Συμβουλίου Ασφαλείας της χώρας Ρεζά Σεϊφολαχί.\nPLUS: ΔΙΕΘΝΕΣ Ιράν Υπουργός Εξωτερικών συλλυπητήρια Τραμπ επιθέσεις Ισλαμικό Κράτος ISIS


Le Touquet Lighthouse (Le Touquet - Paris-Plage, Γαλλία) - Κριτικές\nΔραστηριότητες κοντά σε: Le Touquet Lighthouse\nLe Touquet Lighthouse, Le Touquet - Paris-Plage - Κριτικές\nΝο 5 από 13 δραστηριότητες - Le Touquet – Paris-Plage\nAllée des Mésanges, 62520 Le Touquet – Paris-Plage, Γαλλία\nΈνα από τα λίγα μνημεία\nΑνεβαίνοντας όλες εκείνες τις σκάλες είναι αρκετά ανθεκτικές, παρ' όλα αυτά, η θέα από την κορυφή είναι εκπληκτική.\nΕμείς δεν προλάβατε την ονομασία του στον οδηγό μας, αλλά ήταν υπέροχος. Υπήρχε ένα ζευγάρι με μικρά παιδιά μας μικρή ομάδα, και ήταν πραγματικά καλό μαζί τους. Φαινόταν σαν να ήταν πραγματικά ο ίδιος απόλαυση, και ήταν πολύ πεπειραμένοι. Το ταξίδι στο επάνω μέρος δεν...είναι τόσο σκληρά, και η θέα είναι υπέροχη.Περισσότερα\nΔεν θα μπορούσε απλά να κοιτάξετε γύρω σας και. πραγματικά κρίμα.\nΟργανωμένες εκδρομές μόνο το απόγευμα. Οι προκηρύξεις δεν ήταν εύκολο να το βρεις και ότι δεν είχε αποδειχθεί ότι είναι εύκολο να το βρείτε.\nΚάντε μια βόλτα μέχρι την κορυφή και να δούμε για km\nΤα παιδιά λάτρεψαν τη βοήθεια από το φάρο, ωστόσο οι σκάλες ήταν πολύ για μένα και θα ήταν για κάποιον με μια κακή πλάτη ή προβλήματα κινητικότητας είμαι υποθέτω. Μια καθαρή μέρα, όπως την ημέρα που επισκεφθήκαμε θα μπορούσατε να δείτε και πήραμε μερικές φανταστικές...φωτογραφίες από το επάνω μέρος. Η βοήθεια αυτή πραγματοποιήθηκε στη γαλλική αλλά αν χρειαστεί αγγλικά τότε και αυτό είναι μια επιλογή.Περισσότερα\nΚάναμε την προσπάθεια να πάτε και να το δείτε αυτό, αλλά θα πρέπει να έχουν ελεγχθεί πρώτα, ήταν κλειστό και περιέργως δεν φαινόταν πολύ μακριά από τη θάλασσα, είμαι σίγουρος ότι η θέα είναι υπέροχη αλλά δεν μπορώ να είμαι βέβαιος\nΕνημερωτικός οδηγός και υπέροχη θέα\nΕξαιρετικός τρόπος για να δείτε όλη την περιοχή στο πανόραμα. Δεν ήταν ακριβό. Απλό αλλά πραγματικά ενημερωτικό υλικό για ένα απόγευμα στο Le Touquet.\nΠήραμε ένα ταξίδι μέχρι το φάρο για να δείτε τη θέα πάνω από 0, το οποίο ήταν εξαιρετικό! Ωστόσο, υπάρχουν περίπου 275 μέτρα για να αντιμετωπίσετε για να φτάσετε στην κορυφή, οπότε προσέχετε, αν θα βρείτε αυτό το δύσκολη! Μία φορά στο επάνω μέρος όμως,...θα βρείτε τη θέα κόβει την ανάσα. Μπορείτε να δείτε κάθε γωνία του Le Touquet, και πιο πέρα. Εάν μπορείτε να κάνετε τις σκάλες, τότε αξίζει.Περισσότερα\nΛάβετε γρήγορα απαντήσεις από το προσωπικό του Le Touquet Lighthouse και από προηγούμενους επισκέπτες.


Εθνικός - Λάρισα\n'Αλλη μια σπουδαία εμφάνιση σήμερα το μεσημέρι από την ομάδα μας. Ο Εθνικός έπαιξε όμορφο πόλο με αντίπαλο τη Λάρισα, πέτυχε μια εύκολη νίκη με σκορ 11-3 και ουσιαστικά ανανέωσε από τώρα την παραμονή του και του χρόνου στην Α1. Κάτι που στην αρχή της χρονιάς φαινόταν δύσκολο, ο προπονητής κι οι παίκτες μας το κατάφεραν πολύ πιο γρήγορα κι άνετα απ' όσο περίμεναν κι οι πιο αισιόδοξοι φίλοι της ομάδας μας. Τους αξίζουν συγχαρητήρια, ελπίζουμε τώρα που μπήκαν οι βάσεις, η ομάδα του χρόνου να έχει μεγαλύτερες βλέψεις και να στοχεύσει ψηλότερα, εκεί που το βάρος της ιστορίας της, της επιβάλλει να βρίσκεται.\nΣτα του αγώνα, μόνο το πρώτο οκτάλεπτο ήταν ντέρμπι, με τον Εθνικό να είναι άστοχος στην τελική προσπάθεια, να προηγείται με 1-0, όμως η Λάρισα κατάφερε να ισοφαρίσει σε 1-1. Με την έναρξη της δεύτερης περιόδου φάνηκε η διαφορά δυναμικότητας των δυο ομάδων, κι ο Εθνικός ξέφυγε γρήγορα με 5-1. Η έναρξη του δευτέρου ημιχρόνου δε διαφοροποίησε το σκηνικό, η ομάδα μας διεύρυνε τη διαφορά στα 6 γκολ, η Λάρισα απλά μείωσε σε 7-2. Στο τελευταίο οκτάλεπτο οι δυο ομάδες ήξεραν ότι τίποτα δε μπορούσε να αλλάξει, έπαιξαν ελεύθερα, και το τελικό σκορ διαμορφώθηκε στο 11-3, με τους φιλοξενούμενους πάντως να έχουν στο δεύτερο ημίχρονο 5-6 δοκάρια!\nΛίγος κόσμος βρέθηκε στο κολυμβητήριο, λόγω και της περίεργης ώρας, όμως οι ένθερμοι φίλοι του Εθνικού δημιούργησαν ωραία ατμόσφαιρα με φωνές και συνθήματα.\nΤα οκτάλεπτα: 1-1, 4-0, 2-1, 4-1.\nΕθνικός (Δημήτρης Μαυρωτάς): Καψοκόλης 3, Μίσιτς 2, Σαλάχας 1, Μπατάκης 1, Κατρουζανάκης 1, Πετρόχειλος 1, Κεχαγιάς 1, Χαραλαμπόπουλος 1.\nΛάρισα (Κώστας Σακκαλής): Σούρανι 2, Βαμβουνάκης 1.\nΣτα υπόλοιπα παιχνίδια της 14ης αγωνιστικής, χωρίς φρένα συνεχίζει η Βουλιαγμένη στο πρωτάθλημα, καθώς έφτασε τις δέκα συνεχόμενες νίκες, συντρίβοντας αυτή τη φορά το Καλαμάκι στον ’λιμο με 18-2 για την 14η αγωνιστική. Η διαφορά δυναμικότητας μεταξύ των δύο ομάδων ήταν ορατή δια γυμνού οφθαλμού και απεικονίζεται πλήρως στο τελικό σκορ. Ο ΠΑΟΚ επικράτησε με 13-8 του αχαϊκού συγκροτήματος στο Ποσειδώνιο κολυμβητήριο. Η πλάστιγγα έγειρε από νωρίς υπέρ των γηπεδούχων, οι οποίοι προηγήθηκαν με 9-4 στο ημίχρονο και δεν δυσκολεύτηκαν στη συνέχεια να φτάσουν εύκολα στη νίκη. Την πρώτη του απώλεια μετά από επτά σερί νίκες είχε ο Παναθηναϊκός, παραχωρώντας ισοπαλία στη Χίο με 6-6 στο ΟΑΚΑ. Με τον βαθμό αυτό που έχασαν, οι ''πράσινοι'' οπισθοχώρησαν στην 3η θέση, με τους νησιώτες, από την άλλη πλευρά, να παραμένουν μακριά από την πρώτη τετράδα. Οι γηπεδούχοι πάντως έχουν έντονα παράπονα από τη διαιτησία των Σκαλοχωρίτη-Σταυρίδη, διαμαρτυρόμενοι, μεταξύ άλλων, για πέναλτι που έπρεπε να τους είχαν δώσει στην τελευταία επίθεση.\nΚαλαμάκι - Βουλιαγμένη 2-18\nΤα οκτάλεπτα: 0-5, 1-3, 0-5, 1-5.\nΚαλαμάκι: Ζώρζος 1, Κοκκάλας 1.\nΒουλιαγμένη: Δερμιτζάκης 1, Ελμισιάν 2, Κουλιεράκης 2, Βουλγαράκης 3, Καρούντζος 2, Κατσαούνης 1, Γούνας 2, Γκακ 3, Βλαχόπουλος 2.\nΠΑΟΚ - ΝΟ Πατρών 13-8\nΤα οκτάλεπτα: 4-2, 5-2, 1-2, 3-2.\nΠΑΟΚ: Κανδιόγλου 1, Αληχανίδης 1, Παυλίδης 2, Κατσουλάκης 2, Παπαγιαννάκης 3, Βογιατζόγλου 3, Ντούλος 1.\nΝΟΠ: Αναστασιάδης 1, Κανελλόπουλος 2, Αθανασακόπουλος 2, Μπουρνάζος 1, Μάνεσης 1, Αντίοχος 1.\nΠΑΟ - Χίος 6-6\nΠΑΟ: Τσόκας 3, Αφρουδάκης Γ. 2, Σάριτς 1\nΝΕ Πατρών - Π. Φάληρο 4-7\nΤα οκτάλεπτα: 0-0, 0-2, 1-3, 3-2.\nΝΕ Πατρών: Δανουρδής 3, Χριστοφής 1.\nΠ. Φάληρο: Δικαίος 2, Δουδέσης 2, Αγγελίδης 1, Παπαδόπουλος 2.\nΠανιώνιος - ΟΣΦΠ 6-6\nΠανιώνιος: Μιράλης 2, Μάζης 2, Παπαδόγκωνας 1, Μουρίκης 1.\nΟΣΦΠ: Ντόσκας 2, Μπλάνης 1, Μυλωνάκης 1, Αφρουδάκης 1, Θεοδωρόπουλος 1.


Απόστολος Ρόσσιος: Ανάβει φωτιές στα δυτικά Βαλκάνια η δολοφονία Ιβάνοβιτς - TRIKALANEWS\nΑρχική » Blog » Απόστολος Ρόσσιος: Ανάβει φωτιές στα δυτικά Βαλκάνια η δολοφονία Ιβάνοβιτς\nΠολεμική ρητορική ηγετικών στελεχών της Πρίστινα κατά της Σερβίας με την έμμεση στήριξη των Τυράννων και περίεργη σιωπή του δυτικού παράγοντα.\nΟι δηλώσεις του πρωθυπουργού της Αλβανίας Έντι Ράμα για τη Σερβία, αναφορικά με τις σχέσεις του Κοσσυφοπεδίου και της ΠΓΔΜ, είναι ενδεικτικές του κλίματος που αρχίζει να διαμορφώνεται στην ευρύτερη περιοχή.\nΠρόκειται για δηλώσεις που όπως σχολίασε το υπουργείο Εξωτερικών της Ρωσίας, δυναμιτίζουν και προκαλούν τα ανακλαστικά για νέες εθνοτικές συγκρούσεις στα Βαλκάνια και είναι πολύ πιθανόν να θέσουν σε κίνδυνο την εδαφική ακεραιότητα πολλών χωρών της περιοχής. Ο Έντι Ράμα, ανέφερε ότι το Σοσιαλιστικό κόμμα στο οποίο ηγείται, είχε σημαντική συνεισφορά και συμβολή στη διαδικασία του σχηματισμού του UCK (Απελευθερωτικός Στρατός Κοσόβου) αλλά και στη μάχη του Κοσυφοπεδίου στη γειτονική Σερβία, καθώς και στη διαδικασία έγκρισης του νόμου σχετικά με τη χρήση της αλβανικής γλώσσας ως δεύτερης επίσημης γλώσσας στην ΠΓΔΜ.\nΥποστήριξε παράλληλα, ότι το κόμμα του «δεν αλλάζει τη στάση του αναφορικά με το εθνικό συμφέρον στις σχέσεις με όλους τους γείτονες». Και λέγοντας εθνικό συμφέρον, εννοεί τα παραπάνω. Αυτή η θέση του Αλβανού πρωθυπουργού, από μόνη της δημιουργεί περιβάλλον και κλίμα ανησυχίας. Για τον απλούστατο λόγο, ότι πρόκειται για μια χώρα που αναμιγνύεται και παρεμβαίνει απρόσκλητα στα εσωτερικά άλλων χωρών. Και μάλιστα με ρόλο διαμορφωτή γεγονότων και καταστάσεων προς όφελος της ιδίας.\nΑυτή είναι η μία εικόνα, της διαμορφωθείσας κατάστασης στα δυτικά Βαλκάνια. Η δεύτερη ακόμη πιο προβληματική αλλά αποτελεί εν πολλοίς απόρροια της πρώτης, είναι η πολεμική ρητορική αλλά και οι κινήσεις του κρατικού μορφώματος που ακούει στο όνομα «Κόσσοβο». Το τελευταίο διάστημα, λόγω και της αρνητικής για την ηγεσία του Κοσόβου εξέλιξης (τα ηγετικά στελέχη θα κληθούν ενώπιον του Ποινικού Δικαστηρίου της Χάγης), η «κυβέρνηση» και τα κορυφαία στελέχη της, χρησιμοποιούν μια ασυνήθιστα σκληρή ρητορική στα όρια της πολεμικής κατά των Σέρβων, που προκαλεί έντονα ερωτηματικά, σε μια στιγμή μάλιστα που έχουν ξεκινήσει οι διαπραγματεύσεις μεταξύ των δύο πλευρών στις Βρυξέλλες.\nΗ Πρίστινα, και αυτό για τους πολιτικούς παρατηρητές είναι σημείο προβληματισμού, καταφεύγει σε μια ριζοσπαστικοποίηση της κατάστασης, δυναμιτίζοντας το ήδη τεταμένο κλίμα στις σχέσεις με το Βελιγράδι. Πρόκειται για μια προσπάθεια εκφοβισμού της άλλης πλευράς, προκειμένου να πετύχει τετελεσμένα, αναφορικά με την ατζέντα των διαπραγματεύσεων. Και κεντρικός στόχος, είναι η αναγνώριση από πλευράς Βελιγραδίου της «Δημοκρατίας του Κοσόβου». Στο πλαίσιο αυτό, καταγγέλλονται συνεχώς κρούσματα βίας, εκφοβισμού, τρομοκρατίας στη βόρεια περιοχή του Κοσυφοπεδίου (Κόσοβο – Μετόχια είναι ο πραγματικός όρος) όπου διαβιούν στην πλειοψηφία Σερβικής καταγωγής πολίτες.\nΤο ακόμη πιο ανησυχητικό είναι ότι οι βιαιότητες προέρχονται από την αλβανική πλευρά και μάλιστα αυτό συνομολογείται δημόσια χωρίς να υπάρξουν αντιδράσεις από τις επίσημες κρατικές αρχές. Η διοίκηση της διεθνούς δύναμης (KFOR) στην Πρίστινα πολλές φορές επέστησε την προσοχή προς την «κυβέρνηση» της Πρίστινα, ότι είναι υποχρεωμένοι να διατηρούν την τάξη και να φροντίζουν για την ειρήνη και την ασφάλεια των Σέρβων πολιτών.\nΈνας δε εκ των διοικητών της KFOR, μιλώντας στο πρακτορείο «Νόβοστι», διεμήνυσε ότι δεν θα επιτραπεί οποιαδήποτε βία εναντίον των Σέρβων.\nΌμως παρά τις νουθεσίες, έχουμε κάτι το απίστευτο. Ο πρόεδρος της Βουλής του Κοσόβου Κάντρι Βέσελι, λίγα 24ωρα πριν, σε δηλώσεις του απείλησε ότι οι δυνάμεις του Κοσόβου αυτή τη φορά δεν πρόκειται να σταματήσουν την προέλαση και θα φτάσουν μέχρι το Νις! Είναι η πόλη στο νότο της Σερβίας και δεύτερη σε πληθυσμό.\nΤο παράξενοι είναι ότι, ουδείς από την διεθνή κοινότητα σχολίασε αυτή την εχθρική δήλωση του Κοσοβάρου πολιτικού (πρώην καταδικασθείς) η οποία συνιστά ευθεία απειλή κατά των Σέρβων. Η απάντηση ήρθε από την επίσημη κυβέρνηση της Σερβίας και την στρατιωτική ηγεσία, η οποία ενημέρωσε τη διοίκηση της KFOR, ότι δεν θα είναι στο εξής απλός παρατηρητής σε περίπτωση βίας και του πογκρόμ ανάλογης του 2004 αλλά θα προστατεύσει και θα υπερασπιστεί την ασφάλεια του σερβικού πληθυσμού στο βόρειο τμήμα του Κόσοβου και της Μετόχια.\nΤο ήδη τεταμένο κλίμα στην περιοχή, έρχεται να το δυναμιτίσει έτι περαιτέρω, η δολοφονία στην Κόσοβσκα Μίτροβιτσα του Σέρβου πολιτικού Όλιβερ Ιβάνοβιτς, του ηγέτη της Πολιτικής\nΠρωτοβουλίας "Ελευθερία, Δημοκρατία, Δικαιοσύνη" Όλιβερ Ιβάνοβιτς. Οι πληροφορίες συγκλίνουν για έργο αλβανόφωνων εξτρεμιστών. Από πολλούς θεωρείται ως ένα μήνυμα ειδικά προς την Δύση, ότι όποια γεωπολιτική αλλαγή δρομολογηθεί, ο αλβανικός παράγοντας οφείλει να έχει αν όχι πρωτεύοντα, σίγουρα βασικό ρόλο στη διαμόρφωσή της. Σύμφωνα με τις αρχές, ο Σέρβος δέχθηκε έξι σφαίρες από όπλο M70A, που χρησιμοποιείται συνήθως από επαγγελματίες του είδους.\nΆλλωστε η εν κινήσει δολοφονία του, αυτό μαρτυρά. Η δολοφονία αυτή δεν ήταν κεραυνός εν αιθρία. Κάθε άλλο. Ο δολοφονηθείς Σέρβος πολιτικός, πρόσφατα μιλώντας στο ειδησεογραφικό πρακτορείο SRNA, εξέφρασε την ανησυχία και φόβους για τη ζωή του, λέγοντας ότι ίσως υπάρξει μια πιθανή απόπειρα δολοφονίας εναντίον του. Επιπροσθέτως, σε συνέντευξή του στο «Time», δήλωσε ότι στην Μιτρόβιτσα του Κοσόβου, πλανάται παντού η αίσθηση της απειλής και του φόβου μεταξύ των πολιτών. Και η απειλή στρέφεται κατά των Σέρβων.\nΝα μην μας διαφεύγει τη προσοχής, ότι το 2005 ο Ιβάνοβιτς γλύτωσε από τύχη, καθώς σε μια συγκεκριμένη χρονική στιγμή, αντί να χρησιμοποιήσει το κρατικό αυτοκίνητο, (στο οποίο είχε τοποθετηθεί ισχυρός εκρηκτικός μηχανισμός), χρησιμοποίησε το ιδιωτικό του αυτοκίνητο. Και αυτό του είχε σώσει τη ζωή. Πρόκειται για μια τρομοκρατική ενέργεια, χωρίς αμφιβολία. Η δολοφονία του σημαίνοντος στελέχους της Σερβίας, έρχεται τη στιγμή που κορυφώνονται οι διαπραγματεύσεις Βελιγραδίου – Πρίστινας για το μέλλον του μορφώματος, υπό ίδρυση κρατιδίου του Κοσσυφοπεδίου.\nΕκ των πραγμάτων δεν είναι τυχαίο γεγονός. Και έγινε τη στιγμή, που ο εκπρόσωπος της Σερβίας για την διαπραγμάτευση, κατέστησε σαφές ότι η Σερβία είναι έτοιμη να αποσυρθεί από τις διαπραγματεύσεις, καθώς έγινε υπέρβαση της “κόκκινης γραμμής”. Το Βελιγράδι έχει επανειλημμένα τονίσει ότι η δημιουργία ενόπλων δυνάμεων στο Κοσσυφοπέδιο αντιβαίνει βασικών κανόνων του διεθνούς Δικαίου. Η τρομοκρατική αυτή ενέργεια, αποτελεί μήνυμα προς όλες τις κατευθύνσεις, ειδικά προς τους Σέρβους, ότι όποιος επιχειρήσει να ακολουθήσει τον δρόμο του Ιβάνοβιτς θα έχει τη ίδια τύχη.\nΥποδηλώνει την κυριαρχία του αλβανικού παράγοντα στην περιοχή. Και εμμέσως, είναι μήνυμα στη Δύση, ότι όποια γεωπολιτική αλλαγή δρομολογηθεί, ο αλβανικός παράγοντας οφείλει να έχει αν όχι πρωτεύοντα, σίγουρα βασικό ρόλο στη διαμόρφωσή της. Πρόκειται για τη διπλωματία των όπλων, η οποία χρησιμοποιείται, όπου δεν υφίσταται η κανονική διπλωματία.\nΚαι αυτή δεν υφίσταται σε περιοχές και κράτη όπου δεν τηρούνται και εφαρμόζονται διεθνείς κανόνες, νόμοι και συμβάσεις. Εν κατακλείδι, το κράτος – υβρίδιο που δημιούργησαν ΗΠΑ, Γερμανία, Βρετανία και ακούει στο όνομα Κόσσοβο (κάτι ανάλογο με την ΠΓΔΜ), είναι ξεκάθαρο ότι αποτελεί την πυριτιδαποθήκη για την γενική ανάφλεξη στην ευρύτερη περιοχή. Και η σπίθα είναι κοντά για να ανάψει η μεγάλη φωτιά.


Στάδιο Γαλατσίου – GalatsiSports\nΑρχική > Posts tagged "Στάδιο Γαλατσίου"\nTag: Στάδιο Γαλατσίου\n- 6 Δεκεμβρίου 2021 268\n- 5 Οκτωβρίου 2021 282\nΣΗΜΑΝΤΙΚΗ ΙΣΟΠΑΛΙΑ ο ΠΑΣ ΓΑΛΑΤΣΙ! Άρχισαν τα πρωταθλήματα ΕΠΣΑ Β΄κατηγορίας, όπου συμμετέχουν οι ομάδες του Γαλατσίου, η ΚΟΡΩΝΙΔΑ στον 10 όμιλο και ο ΠΑΣ ΓΑΛΑΤΣΙ στο 20 όμιλο. Νίκη λοιπόν για τη ΚΟΡΩΝΙΔΑ στη πρεμιέρα με αντίπαλο τον ΚΟΛΩΝΟ με σκορ 1-0 στο Γήπεδο ΓΑΛΑΤΣΙΟΥ. Σημαντική ισοπαλία απέσπασε ο ΠΑΣ ΓΑΛΑΤΣΙ εκτός έδρας\n- 6 Οκτωβρίου 2020 6 Οκτωβρίου 2020 714\n- 18 Νοεμβρίου 2017 906\nΠΑΣ ΓΑΛΑΤΣΙ - ΑΟ ΙΛΙΟΥ 1-2 Παρά την καλή του εμφάνιση, ο ΠΑΣ ΓΑΛΑΤΣΙ έχασε από τον πρωτοπόρο και αήττητο ΑΟ ΙΛΙΟΥ σήμερα στο γήπεδο ΓΑΛΑΤΣΙΟΥ με 2-1, σε ένα παιχνίδι που ήταν το ντέρμπι κορυφής στον 3ο όμιλο της Β' ΕΠΣΑ. Ο ΠΑΣ προηγήθηκε νωρίς, στο 12' με κεφαλιά του Παπαδόπουλου.\n- 28 Σεπτεμβρίου 2017 28 Σεπτεμβρίου 2017 617\nΈγιναν χθες το βράδυ τα επίσημα εγκαίνια του ανακαινισμένου γηπέδου ποδοσφαίρου Γαλατσίου, στο Άλσος Βέϊκου από τη περιφερειάρχη Αττικής κα Δούρου και τον Δήμαρχο Γαλατσίου κ. Μαρκόπουλο. Στην εκδήλωση παρόντες η βουλευτής ΣΥΡΙΖΑ κα Ελένη Αυλωνίτου, και σχεδόν όλο το Διοικητικό Συμβούλιο του Δήμου Γαλατσίου, οι Ποδοσφαιρικοι Σύλλογοι της πόλης


Τη γενναιότητα να αποκαλύψει πως έχει έρθει αντιμέτωπος με την κατάθλιψη αλλά και τις αυτοκτονικές σκέψεις επέδειξε πρόσφατα ο Βρετανός τραγουδοποιός Τζέιμς Μπλέικ (φωτ.). Μιλώντας σε ένα πάνελ με θέμα την «Κρίση αυτοκτονιών στον καλλιτεχνικό χώρο», στο πλαίσιο διεθνούς συνεδρίου, ο Μπλέικ αναφέρθηκε ακόμα στον μύθο των ψυχικών διαταραχών και της κατάθλιψης που υποτίθεται πως συνοδεύουν «αναγκαστικά» την καλλιτεχνική δημιουργία. Επιπλέον, εκτίμησε πως το δικό του πρόβλημα δημιουργήθηκε λόγω του νεαρού της ηλικίας του, όταν πρωτοέγινε διάσημος.\n(...) Εναν γεμάτο προκλήσεις ρόλο, σύμφωνο και με το πνεύμα της (κινηματογραφικής) εποχής, ετοιμάζεται να ερμηνεύσει η Σκάρλετ Γιόχανσον. Η Αμερικανίδα σταρ θα βοηθήσει να ξετυλιχθεί η αληθινή ιστορία της πρώτης γυναίκας, η οποία κατάφερε να ανελιχθεί στον ανδροκρατούμενο κόσμο των στούντιο μασάζ και της πορνείας. Σκηνοθέτης του φιλμ, που τιτλοφορείται «Rub and Tug», θα είναι ο Ρούπερτ Σάντερς του «Φαντάσματος στο Κέλυφος».\n(...) Πάνω από δύο δεκαετίες μετά τη διάλυσή τους, οι θρυλικοί Kinks φαίνεται πως πάνε για επανένωση, όπως προανήγγειλε ο ηγέτης της μπάντας Ρέι Ντέιβις. Επειτα από δύο δικά του σόλο άλμπουμ, ο Ντέιβις ανακοίνωσε πως πλέον ξαναμπήκε στο στούντιο με τον (άσπονδο) αδελφό του, Ντέιβ, για την παραγωγή ενός νέου δίσκου, ενώ άφησε ανοιχτό το ενδεχόμενο να γίνουν και κάποιες ζωντανές εμφανίσεις με την επανενωμένη μπάντα.


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: Αποστολή «Harling»\nΒρέθηκα ομοτράπεζος, αρκετές φορές, πριν αρκετά χρόνια, με τον Θέμη Μαρίνο. Οι αφηγήσεις του, με μετριοφροσύνη και περισσή απλότητα, προκαλούν θαυμασμό και δέος. «Από το αεροπλάνο μου πρώτος θα έπεφτε ο Κρις. Άνοιξε την καταπακτή και κάθισε με τα πόδια κρεμασμένα στο κενό, περιμένοντας να ανάψει το πράσινο φως και να του δοθεί από τον συνοδό η εντολή ‘‘φύγε’’. Οι υπόλοιποι καθίσαμε στη σειρά, πίσω του, εγώ τρίτος. Η θέα της φεγγαρόλουστης ορεινής υπαίθρου ήταν καταπληκτική, με τους φοβερούς κοφτερούς βράχους, τα φαράγγια που έκοβαν την ανάσα, τα ατέλειωτα δάση . . . Σε κάποια στροφή διέκρινα στο λιμάνι του Βόλου δύο μεγάλα πλοία να φλέγονται. Και έρχεται η στιγμή που ο πιλότος μάς διευκρινίζει ότι επιστρέφουμε στη βάση λόγω καυσίμων. Δεν υπήρχαν πουθενά στο έδαφος φωτιές = σημεία υποδοχής. . .»\nΑλλά, ας πάρομε τα πράγματα με τη σειρά.\nΣτο μέτωπο της Βορείου Αφρικής, οι μεγάλοι αντίπαλοι ετοιμάζονται για το τελικό χτύπημα. Η προέλαση του Ρόμελ πρέπει να ανακοπεί. Οι Συμμαχικές Δυνάμεις με αρχιστράτηγο τον Αλεξάντερ και υπαρχηγό τον Μοντγκόμερυ σχεδιάζουν γενική επίθεση στο Ελ Αλαμέιν, δυτικά της Αλεξάνδρειας, από ξηρά, θάλασσα και αέρα. Στα πλαίσια της γιγαντιαίας προετοιμασίας περιλαμβάνεται και η ανακοπή του εφοδιασμού του Africa Corp. Πώς; Με την ανατίναξη μιάς γέφυρας της σιδηροδρομικής γραμμής Θεσσαλονίκης Πειραιά. Και να, η επιχείρηση σχεδιάζεται. Αποστολή Harling. Κάϊρο, 25 Σεπτεμβρίου 1942.\nΣτη Διαταγή Επιχειρήσεων αναφερόταν, ότι οι σαμποτέρ ‘‘Βρετανοί, προσωπικό της Κοινοπολιτείας και άλλοι’’ θα έπεφταν με αλεξίπτωτα στην περιοχή της Γκιώνας, όπου θα τους υποδεχόταν κάποιος Αλέκος Σεφεριάδης και ο Ζέρβας, με τους αντάρτες τους. Τίποτε δεν αναφερόταν περί Βελουχιώτη και ΕΛΑΣ. Το Γενικό Στρατηγείο Μέσης Ανατολής προφανώς είχε ελλιπείς και σε κάποια έκταση εσφαλμένες πληροφορίες όσον αφορά στο νεοσύστατο αντάρτικο στην ηπειρωτική Ελλάδα. Πληροφορίες που έπαιρνε από τον ‘‘Προμηθέα’’, που είχαν οργανώσει οι Άγγλοι, με επικεφαλής τον Συνταγματάρχη Ευριπίδη Μπακιρτζή και στη συνέχεια τους αξιωματικούς του Πολεμικού Ναυτικού, Κουτσογιαννόπουλο, Μπαρδόπουλο και Καλιμπασιέρη.\nΗ ομάδα των Άγγλων σαμποτέρ θα ήταν δωδεκαμελής, με αρχηγό τον 35χρονο Συνταγματάρχη Έντυ Μάγιερς, υπαρχηγό τον 24χρονο Κρις Γούντχάουζ με άπταιστα αρχαία και νέα Ελληνικά . . . και τον Θέμη Μαρίνο. Ναι, είναι ο Έλληνας Αξιωματικός πυροβολικού του Αλβανικού μετώπου. Μετά την κατάρρευση διέφυγε στην Κρήτη και εκείθεν στην Αίγυπτο, όπου κατετάγη στην Ιη ελληνική Ταξιαρχία του Παυσανία Κατσώτα, από την οποία πολύ γρήγορα αποσπάστηκε στο Βρετανικό Κέντρο Ειδικής Εκπαιδεύσεως. Ο Μαρίνος, λοιπόν, έμελε να είναι ο πρώτος Έλληνας που θα έπεφτε με αλεξίπτωτο στην υπόδουλη Ελλάδα, με στολή, βέβαια, και γαλόνια Άγγλου Αξιωματικού.\nΗ ομάδα χωρίστηκε σε τρία ανεξάρτητα επιχειρησιακά κλιμάκια, με τα αναγκαία μέσα, υλικά και μερικές εκατοντάδες λίρες, και με ξεχωριστά αεροσκάφη. Τα δύο κλιμάκια θα τα υποδεχόταν ο Σεφεριάδης, στη Γκιώνα, με φωτιές σε σχήμα σταυρού, και το τρίτο θα έπεφτε στην περιοχή του Ζέρβα, στο Περδικάκι, πρώην Σκαρέτσι, του Βάλτου, το οποίο στην αποκρυπτογράφηση του ‘‘Προμηθέα’’ διαβάστηκε ως Πέρα Κάζη. Η αποστολή είχε αποτύχει πριν επιχειρηθεί η εκτέλεσή της! Από το Σακαρέτσι, παρεμπιπτόντως, κατήγετο ο αρχαιότερος γνωστός προγονός μου, ο Καπετάν Γιώργος, ο Αρματωλός της Λάμαρης – Ζαλόγγου.\nΟ Έντυ Μάγιερς δίνει τις τελευταίες οδηγίες και η ομάδα επιβιβάζεται σε τρία Λιμπερέϊτορς, που απογειώνονται με ολιγόλεπτο διαχωρισμό, το λυκόφως της 28ης Σεπτεμβρίου 1942. Και να οι σαμποτέρ στα 9000 πόδια, σιωπηλοί, με χίλιες σκέψεις ο καθένας, στο ραντεβού με την Ιστορία. Και μπρός τους, το άγνωστο παιχνιδίζει με το συγκεκριμένο, η θυσία με την αυτοσυντήρηση, η βεβαιότητα με το ενδεχόμενο. Σύγχυση συναισθημάτων, καταιγισμός αισθημάτων. Όλα στο βωμό τού καθήκοντος, του χρέους και της ελευθερίας. Και στο βάθος η ομορφιά της αποστολής. Μεσάνυχτα, πλέον, και τα αεροσκάφη, πάνω από τα υποτιθέμενα σημεία, σε στροφές διαρκείας. Οι πιλότοι προσπαθούν να εντοπίσουν τα ακριβή σημεία. Οι φωτιές είναι πολλές. Αλλά, φωτιές διάσπαρτες, φωτιές τσοπαναραίων! Πουθενά σημεία υποδοχής. Και τα αεροσκάφη επιστρέφουν στη βάση τους, στο αεροδρόμιο Φαγίντ της Αιγύπτου, μετά από 10ωρη πτήση, για να επαναλάβουν την αποστολή την επομένη, 30 Σεπτεμβρίου 1942. Δύο από τα α/φη θα πραγματοποιήσουν, τελικά, τις ρίψεις, τόσο των υλικών όσο και των σαμποτέρ. Από το τρίτο θα ριφθούν μόνο τα μεταλλικά βαρέλια με τα υλικά. Οι σαμποτέρ της τρίτης ομάδας έπρεπε να περιμένουν μέχρι την επόμενη πανσέληνο. Για δεύτερη φορά επέστρεφαν στη βάση τους.\nΟι δύο ομάδες, του Έντυ Μάγιερς και του Κρις Γουντχάουζ, βρίσκονται πλέον προσγειωμένες, διάσπαρτες σε αρκετά χιλιόμετρα στην περιοχή της Γκιώνας. Αγώνας για την επιβίωση. Αγώνας για την ανασύσταση. Αγώνας για την περισυλλογή των υλικών. Οι τσοπάνηδες της περιοχής θα οδηγήσουν την πρώτη ομάδα σε κάποια ανταρτική ομάδα των έξι ατόμων. Ο επικεφαλής Καραλίβανος είχε τόσα μπιχλιμπίδια επάνω του που έμοιαζε με χριστουγεννιάτικο δέντρο, θα γράψει ο Έντυ. Ο Σεφεριάδης δεν θα εμφανιστεί. Είχε συλληφθεί από τους Ιταλούς. Τη δεύτερη ομάδα θα περισυλλέξει κάποιος Αντρέας Μήταλας που είχε ανάψει τις φωτιές για άλλον λόγο, περιμένοντας ρίψη εφοδίων για την ομάδα Ψαρού-Τσιγάντε. Και εκεί που, ακόμη, όλα είναι θολά και αβέβαια θα εμφανιστεί και κάποιος για να σκοτώσει, με εντολή του Άρη, τους ‘‘Γερμανούς’’ που έπεσαν στη Γκιώνα και παρίσταναν τους Άγγλους. Τέτοια! Ακόμη, στο Στρατηγείο Μέσης Ανατολής δεν γνωρίζουν τίποτε για τις ανταρτικές ομάδες του Βελουχιώτη. Όταν δε σε λίγες μέρες θα αρχίσει η επικοινωνία και με αυτόν, «είναι φανερό ότι θέλει να αποφύγει κάθε επαφή με τους Βρετανούς», και ότι, «οι κομμουνιστές τότε δεν ήθελαν τη συνεργασία ανταρτών τους σε επιχειρήσεις Βρετανών», θα γράψουν στα απομνημονεύματα τους οι Έντυ και Κρις, αντίστοιχα. Και ο Ζέρβας είναι αρκετά χιλιόμετρα μακριά, περιμένοντας την πτώση των αλεξιπτωτιστών στο Βάλτο. Αλλά αντί αυτών θα εμφανιστεί ο Κρίς, ο οποίος με εντολή του Έντυ θα προσπαθήσει να φέρει τον Ζέρβα, με όσους περισσότερους αντάρτες, στη Στρώμνη. Ναι, οι δύο ομάδες είχαν καταφέρει να σμίξουν, στις 6 Οκτωβρίου, και ‘‘κατέλυσαν’’ στην περίφημη Σπηλιά της Στρώμνης.\nΚαι η τρίτη ομάδα, με αρχηγό, αυτή τη φορά, τον Θέμη Μαρίνο, ετοιμάζεται, αγωνιά, προσδοκά. Και φθάνουμε έτσι στα μεσάνυχτα της 27ης Οκτωβρίου. Ξανά πανσέληνος. Οι τέσσερις τελευταίοι σαμποτέρ θα προσγειωθούν σε σημείο όπου υπήρχαν αναμμένες φωτιές, που είχε ανάψει ο Δημήτριος Δημητρίου (Νικηφόρος) του ΕΛΑΣ, όπως ο ίδιος γράφει στο βιβλίο του, προσδοκώντας συμμαχικές ρίψεις, γενικώς, έστω και χρυσίου! Ο οποίος Νικηφόρος θα τους οδηγήσει στο λημέρι του Βελουχιώτη. «Ποιόν προορισμό τους, Νικηφόρε. Μήπως ξέρουμε τι ακριβώς συμβαίνει; Κατάσκοποι είναι, πράκτορες που ήρθαν να δουλέψουν εναντίον μας. Θα γκρεμίσουν και κάνα γιοφύρι . . . αλλά προπαντός ήρθαν να μας διαιρέσουν, να μας βάλουν να σκοτωθούμε μεταξύ μας, για να μας ζέψουν πάλι στο ζυγό τους», θα παρατηρήσει με αηδία ο Βελουχιώτης, ο οποίος, μετά από πολλές διαβουλεύσεις και διαβεβαιώσεις συγκατατέθηκε να αναχωρήσει για τη Στρώμνη η ομάδα του Μαρίνου, για να συνδεθεί με τις άλλες, στις 13 Νοεμβρίου. Στις διηγήσεις του ο Θέμης, με πνιγμένη τη φωνή, θα θυμηθεί και ένα χαστούκι που του έριξε ο Αρχικαπετάνιος του ΕΛΑΣ! Εν τω μεταξύ, η 8η Βρετανική στρατιά δεν έχει χρόνο για χάσιμο, και θα εξαπολύσει την επίθεση εναντίον του Ρόμελ. Ήταν η 23η Οκτωβρίου 1942, 22:00 ώρα. Οι Γερμανοί στο Αφρικανικό μέτωπο εφοδιάζονται κανονικά, και μέσω της ηπειρωτικής Ελλάδος. Κυρίως μέσω της Ιταλίας. Τι θα γίνει τελικά; Θα εμποδιστεί ο ανεφοδιασμός του Africa Korp; Πάντως, ο Ρόμελ άρχισε να υποχωρεί. Η μάχη του Ελ Αλαμέιν, στην οποία συμμετείχε και η 1η Ελληνική Ταξιαρχία, θα λήξει με νίκη των συμμάχων, στις 5 Νοεμβρίου.\nΕίναι πρωί της 14ης Νοεμβρίου 1942. Ο Ζέρβας ανταποκρινόμενος στο κάλεσμα του Κρις, μετά διήμερη πορεία, εισέρχεται στην Ευρυτανία, στην περιοχή ευθύνης του ΕΛΑΣ και απευθύνει στον Άρη ‘‘αδελφικό χαιρετισμό’’ και πρόσκληση να συναντηθούν στο χωριό Βίνιανη. Ναι, εκεί έγινε η πρώτη ιστορική συνάντηση του Ζέρβα και του Βελουχιώτη. Εκεί, τότε, ΕΔΕΣ και ΕΛΑΣ συμφώνησαν να συνεργαστούν σε κοινή εθνική αποστολή. Είχε επιλεγεί από τους σαμποτέρ η γέφυρα του Γοργοποτάμου, έναντι αυτής του Ασωπού και της Παπαδιάς. Το σχέδιο, του Μάγιερς. Το γενικό πρόσταγμα θα είχε ο Ζέρβας. Διακόσιοι, περίπου, οι αντάρτες, οι περισσότεροι του ΕΛΑΣ. Ο Άρης ζητάει συνεχώς αναβολή για το εγχείρημα. Η σχετική έγκριση από την Κεντρική Επιτροπή του ΕΑΜ, καθυστερεί. Όπως θα παραδεχθεί ο ίδιος, και στο σημείο αυτό δείχνει μεγάλη διορατικότητα, εάν τότε, στην αρχή του αντάρτικου, γινόταν η συμμαχική επιχείρηση με τις δυνάμεις του Ζέρβα μόνον, ο ΕΛΑΣ δεν θα μπορούσε να υπολογίζει στην υλική βοήθεια των Συμμάχων, ούτε στην ηθική υποστήριξη του κόσμου για απελευθερωτικό αγώνα.\nΏρα μηδέν για την επίθεση κατά της Ιταλικής φρουράς ορίστηκε η 23η ώρα. Ένα λεπτό πριν θα περάσει η τελευταία αμαξοστοιχία. Οι κόκκινες φωτοβολίδες, ένδειξη ότι εξουδετερώθηκε η φρουρά της γέφυρας, βόρειος και νότιος τομέας, έπεσαν στην ώρα τους. Οι αγγλικές ομάδες ανατινάξεων όρμησαν και έζωσαν τους πυλώνες με εκρηκτικά. Όλοι πρόλαβαν να καλυφθούν. Ομοβροντίες απανωτές. Η γέφυρα Γοργοποτάμου γκρεμίζεται. Σείστηκε η κοιλάδα. Έλαμψε η περιοχή. Μεσουράνησε η εθνική ομοψυχία. Ναι, ήταν το κορυφαίο αντιστασιακό γεγονός στη σκλαβωμένη Ευρώπη. Ήταν δύο και μισή, ξημερώματα της 26ης Νοεμβρίου 1942. Και μια πράσινη φωτοβολίδα έδινε το σήμα της αποχώρησης. Ένα σύνθημα που, αλλοίμονο, έμοιαζε να μας λέει . . . ‘‘Και τώρα βγάλτε τα μάτια σας μεταξύ σας’’!\nΚι εμείς . . . δέεεεν θα χασομερήσουμε! Και να ο Πρώτος Γύρος! Το ΕΑΜ/ΕΛΑΣ/ΚΚΕ ήθελε όλη την πίτα της εθνικής αντίστασης δική του. Αρχίζει, την επομένη κιόλας, την εξολόθρευση των υπόλοιπων αντιστασιακών οργανώσεων. Θα σωθεί μόνον ο ΕΔΕΣ του Ναπολέοντα Ζέρβα. Και να ο Δεύτερος Γύρος! Είναι, κυρίως, τα Δεκεμβριανά του .44 στην Αθήνα, και οι αθλιότητες του ανθέλληνα, αιμοσταγούς και αποκηρυγμένου από το ΚΚΕ, Άρη Βελουχιώτη (Θανάση Κλάρα ή Μιζέρια) με τις σφαγές νοικοκυραίων και φιλήσυχων πολιτών, στην Πελοπόννησο και την Ήπειρο, και μάλιστα μετά την απελευθέρωση της Χώρας από τη ναζιστική κατοχή. Και να ο Τρίτος Γύρος! Οι αθλιότητες των Ζαχαριάδη-Βαφειάδη, 1946-49 (Λιτόχωρο, Καρπενήσι, Μέτσοβο, Φλώρινα – Μουργκάνα, Γράμμος, Βίτσι), κοινώς, συμμοριτοπόλεμος για τους μεν, εμφύλιος για τους δε! Τι απέμεινε; «Ευτυχώς ηττηθήκαμε, σύντροφοι»!\nΟι ιδεολογίες, θα γράψει ο αντί-μαρξιστής Ιονέσκο, δεν προσέφεραν παρά προσχήματα στη βία, στη βία που πάντα υπερβαίνει το σκοπό της. Και συμπληρώνει, οι επαναστάσεις που έγιναν στο όνομα της δικαιοσύνης και της ελευθερίας, δήθεν για τη δικαιοσύνη και την ελευθερία, κατέληξαν σε τυραννία και κόλαση. Αλλά και, οι ξεπεσμένες ιδεολογίες είναι πραγματικά εκείνες που έχουν τη μεγαλύτερη επιρροή, λέει κάποιος δικός μας. Βέβαια, ο Μαρξ (τι μυαλό κ’ αυτός) θα βαφτίσει τη βία, μαμή της Ιστορίας! Κατά λέξη είπε, η βία είναι η μαμή κάθε παλαιάς κοινωνίας που κυοφορεί κάτι καινούργιο. Ξεφύγαμε!\nΠροσπερνάω την εύλογη απορία όλων μας . . . και τι προσέφερε η καθυστερημένη ανατίναξη της γέφυρας του Γοργοποτάμου στη συμμαχική υπόθεση, στο μέτωπο της Αφρικής! Στους πανηγυρικούς, ακούγονται διάφορες υπερβολές! Αλλά ‘‘πειράζομαι’’ να διερωτηθώ . . . Αλήθεια, ποιά επέτειο γιορτάζουμε σήμερα, 25 Νοεμβρίου; Μήπως, και χωρίς να το καταλαβαίνουμε, τιμούμε την έναρξη του επταετούς αλληλοσπαραγμού μας, 1943-49; Πάντως, και ο υποφαινόμενος, με κάποια άλλη ιδιότητα, έχει συμμετάσχει κάποτε ως ομιλητής στις εορταστικές εκδηλώσεις, εκεί στον Γοργοπόταμο!\nΘέμη Μαρίνο, η Ιστορία σε τιμά!\nΓρηγόριος Δημ. Νούσιας – Αεροπόρος. Νοέμβριος, 2017.\nΥ.Γ. Η φωτογραφία τραβήχτηκε μετά την επιχείρηση της ανατίναξης. Ο Ζέρβας, αγέρωχος, σέρνει το χορό, και ο Βελουχιώτης, σαν φτωχός συγγενής, κοιτάζει με υποψία, με το σατανικό του μυαλό . . . τι να κρύβεται άραγε πίσω από το φακό! Έχει πάντως τη στήριξη του συντρόφου του Χουλιάρα (τρίτος). ΕΔΕΣ και ΕΛΑΣ, Ζέρβας και Βελουχιώτης, θα συναντηθούν άλλη μία φορά, ‘‘ειρηνικά’’, στο Γιοφύρι της Πλάκας για την ομώνυμη συμφωνία, που ποτέ δεν τηρήθηκε. Θα έχουν, αλλοίμονο, πλείστες όσες άλλες εμφυλιοσπαρακτικές συγκρούσεις. Στο τέλος, θα συναντηθούν στα . . .‘‘Γουναράδικα’’!


Ναταλία Γερμανού: Γιατί πιστεύει ότι θα τη θαυμάζει ο πατέρας της από εκεί ψηλά; – NewsAll-Ειδήσεις,Νέα,Ενημέρωση\nΝαταλία Γερμανού: Γιατί πιστεύει ότι θα τη θαυμάζει ο πατέρας της από εκεί ψηλά;\nNewsAll 15/04/2016 Lifestyle No Comments\nMία αποκαλυπτική συνέντευξη παραχώρησε στο allyou.gr η Ναταλία Γερμανού, όπου μεταξύ άλλων αποκάλυψε γιατί πιστεύει ότι θα την θαυμάζει από\nεκεί ψηλά ο αείμνηστος πατέρας της, Φρεντυ Γερμανός.\nΑπόσπασμα της συνέντευξή της:\nΠως νιώθεις που πρώτη φορά στην καριέρα σου κάνεις καθημερινή μεσημεριανή εκπομπή; Αν κρίνουμε από τα νούμερα τηλεθέασης άξιζε τον κόπο…\nΠιστεύω ότι όποιος αγαπάει πραγματικά την τηλεόραση, στην οποία βρίσκομαι 23 χρόνια, σίγουρα θα θελήσει να δοκιμάσει διαφορετικά πράγματα. Πριν μπω στην καθημερινή ζώνη είχα κάνει πάρα πολλά πράγματα στην τηλεόραση, ωστόσο το καθημερινό ήταν για μένα κάτι εντελώς καινούργιο. Κι αυτό γιατί μαζί με την prime time είναι από τις δυσκολότερες ζώνες. Σίγουρα δεν μετανιώνω καθόλου που το δοκίμασα γιατί μόνο καλύτερη μπορεί να σε κάνει η σκληρή δουλειά.\nΑν γύριζες τον χρόνο πίσω τι θα άλλαζες σε προσωπικό ή επαγγελματικό επίπεδο;\nΤίποτα δεν θα άλλαζα γιατί ότι έχει γίνει στο παρελθόν έχει γίνει για κάποιο λόγο και είχε στόχο την εξέλιξη μου. Ενδεχομένως να φρόντιζα να χειρίζομαι πιο επαγγελματικά και όχι τόσο παρορμητικά την εικόνα μου. Αλλά πάντως επειδή και ο παρορμητισμός μου είναι ένα κομμάτι της προσωπικότητάς μου δεν θα τον άλλαζα ούτε αυτόν. Αγαπάω ότι έχει γίνει στο παρελθόν μου.\nΓια ποιον λόγο πιστεύεις ότι σε καμαρώνει από τον ουρανό ο, αξέχαστος, Φρέντυ Γερμανός;\nΔεν ξέρω αν με καμαρώνει ο πατέρας μου. Θα ήταν αλαζονικό και υπερφίαλο αν υποστήριζα κάτι τέτοιο. Αν υποθέσουμε ότι με καμαρώνει είναι το γεγονός ότι δεν αλλοιώθηκα όλα αυτά τα χρόνια που κάνω τηλεόραση. Δεν άλλαξα τον χαρακτήρα μου και είμαι πιστή σε αυτό που με πρωτοδίδαξε: να σέβομαι και να αγαπάω όλους αυτούς που δουλεύουν στα τηλεοπτικά πλατό, τους τεχνικούς τους ηχολήπτες και γενικά όλους αυτούς τους ανθρώπους που βγαίνουν καλή ώρα στο NAMASTE και κάθονται όρθιοι τρεις ώρες για να παρουσιάσω εγώ την εκπομπή. Πιστεύω ότι τον πατέρα μου πιο πολύ θα τον ενδιέφερε να μη γίνω παλιόπαιδο και αυτό σίγουρα δεν έγινα, οπότε αυτός είναι ο σημαντικότερος λόγος για να είναι περήφανος για μένα.\nΕλένη Μενεγάκη: Η selfie στο αμάξι και οι ευχές για τη νέα χρονιά!\nΑθερίδης – Καρύδη: Σε χριστουγεννιάτικη διάθεση στο σπίτι τους!\nΑυτό δεν το περίμενε κανείς! Η Σταματίνα Τσιμτσιλή «κάρφωσε» δημοσίως την Τατιάνα Στεφανίδου και αποκάλυψε το…άλλο της πρόσωπο!\nΆρης Σπηλιωτόπουλος & Φοίβη Γραμματικού: Είναι αχώριστοι! …\nΔείτε την παίκτρια του Greek Idol που «μάγεψε» τον Stan …\nΣοκ με τον θάνατο του 21χρονου μοντέλου της Vogue Raudha Athif – «Την δολοφόνησαν» …\nΗ επίθεση της Βάνα Μπάρμπα στην Κορομηλά: » Είναι αδιάφορη γιατί…» …\nΗ πιο «δυνατή» στιγμή στα Billboard Music Awards: Η Madonna απαίτησε φόρο τιμής στον Prince …\nΒίκυ Βολιώτη: Η πρώτη φωτογραφία με το κοριτσάκι που υιοθέτησε! …\nΗ Ivanka Trump μπαίνει στην κουζίνα και φτιάχνει γλυκά με τα παιδιά της …\nΠασίγνωστη ηθοποιός αρραβωνιάστηκε τον αγαπημένο της και δεν το πήρε είδηση κανείς …


5 nok με πυελονεφρίτιδα - Πρόληψη February\n5 nok: οδηγίες χρήσης\nΤο 5-NOC είναι ένα αντιβιοτικό από έναν αριθμό υδροξυκινολίνης. Η φαρμακολογική σύνθεση του φαρμάκου περιλαμβάνει νιτροξολίνη. Αυτό το φάρμακο συμβάλλει στην αναστολή των μικροοργανισμών και εμποδίζει την αναπαραγωγή τους.\nΤο κέλυφος αυτών των βακτηριδίων καταστρέφεται και τα βακτήρια πεθαίνουν. Ταυτόχρονα, το φάρμακο έχει επίδραση στο βακτήριο από την πλευρά της ζωτικής δραστηριότητας αυτού του μορίου - η βιωσιμότητά του διακόπτεται και το κύτταρο ϋΝΑ καταστρέφεται.\nΓια να ξεπεραστεί μια βακτηριακή λοίμωξη στο σώμα, είναι απαραίτητο τα μικρόβια να είναι ευαίσθητα στο φάρμακο και στη δράση του. Τα ακόλουθα βακτήρια αντιδρούν στο φάρμακο 5-NOC:\nμόλυνση από τη νευρίθεια;\nΓια ποιες ασθένειες εφαρμόζεται το 5-NOK;\n5-ΝΟΚ ενδείξεις για χρήση του φαρμάκου. Οι ασθένειες στο σώμα του παιδιού και στο σώμα ενός ενήλικου προσώπου προκαλούνται από μικροοργανισμούς: ιούς, βακτήρια, μύκητες. Βακτήρια που προκαλούν λοιμώξεις που είναι αρκετά ευαίσθητες στον αντιβακτηριακό παράγοντα Furagin. Χρησιμοποιήστε το φάρμακο 5-NOC για τις ακόλουθες ασθένειες:\nχρόνια τραυματική κυστίτιδα.\nογκολογία στον αδένα του προστάτη ·\nοξείες ουρογεννητικές λοιμώξεις.\nΤο θεραπευτικό αποτέλεσμα της χρήσης αυτού του φαρμάκου δείχνει ένα θετικό αποτέλεσμα - από τη δεύτερη ημέρα της λήψης του φαρμάκου υπάρχει θετική τάση.\nΤο φάρμακο απορροφάται από τα έντερα και εκκρίνεται στα ούρα.\n5-NOK για το αδένωμα του προστάτη\nΤο 5-NOK βοηθά αρκετά καλά με την προστατίτιδα, διότι εισχωρεί στον ιστό του προστάτη και ανακουφίζει από τη φλεγμονή του. Η θεραπεία πρέπει να ξεκινά από την αρχή της φλεγμονώδους διαδικασίας στον αδένα του προστάτη. Οι ασθενείς που εφάρμοσαν στο αρχικό στάδιο της νόσου κατάφεραν να αποφύγουν τη χειρουργική επέμβαση στον προστάτη.\nΑποτελεσματική θεραπεία με 5-NOK για προστατίτιδα της χρόνιας περιόδου της νόσου. Η πορεία θεραπείας φαρμάκων έχει σχεδιαστεί για να δέχεται το φάρμακο για μέχρι δύο μήνες:\nμε οξεία φλεγμονή του προστάτη - 800 mg του φαρμάκου 4 φορές την ημέρα. Είναι απαραίτητο να γίνει δεκτή αυστηρά, σε 6 ώρες.\nμε χρόνια προστατίτιδα - 400 mg του φαρμάκου τέσσερις φορές την ημέρα, πρέπει επίσης να τηρείτε το χρονικό διάστημα.\nΣύμφωνα με το διορισμό ενός ουρολόγου, για χρόνιο αδένωμα του προστάτη, το φάρμακο μπορεί να ληφθεί σε μαθήματα για 15 ημερολογιακές ημέρες, με διακοπές που αντιστοιχούν εγκαίρως στην πορεία της θεραπείας.\nΤο 5-NOC για προστατίτιδα πρέπει να λαμβάνεται μισή ώρα πριν από τα γεύματα.\nΤο 5-NOK βοηθά πολύ καλά με τη πυελονεφρίτιδα τόσο σε οξείες όσο και σε χρόνιες μορφές της νόσου. Η πορεία θεραπείας φαρμάκων έχει σχεδιαστεί για να λαμβάνει το φάρμακο έως ένα μήνα:\nμε οξεία πυελονεφρίτιδα - 400 mg του φαρμάκου 4 φορές την ημέρα. Είναι απαραίτητο να γίνει δεκτή αυστηρά, σε 6 ώρες.\nμε χρόνια πυελονεφρίτιδα - 400 mg του φαρμάκου τέσσερις φορές την ημέρα, είναι επίσης απαραίτητο να τηρείτε το χρονικό διάστημα.\nΚατά τη θεραπεία της πυελονεφρίτιδας στα παιδιά, οι δόσεις μειώνονται κατά το ήμισυ, η διάρκεια της θεραπείας εξαρτάται από τη δυναμική της ανάρρωσης.\nΚατά τη διάρκεια της εγκυμοσύνης, η θεραπεία της πυελονεφρίτιδας με 5-NOC δεν ισχύει, μην παίρνετε φάρμακο όταν θηλάζετε ένα παιδί.\nΔοσολογία του φαρμάκου 5-NOK\nΜια πορεία θεραπείας φαρμάκου με ένα φάρμακο υπολογίζεται από 15 ημέρες έως 60 ημέρες ανάλογα με τον τύπο της νόσου και τη μορφή ανάπτυξής της. Η δόση του φαρμάκου σε ενήλικες στην αρχή της φαρμακευτικής αγωγής είναι 5-ΝΟΚ δισκία δύο τεμαχίων τουλάχιστον 4 φορές την ημέρα. Από τη δεύτερη ημέρα, η δόση του 5-NOK μπορεί να μειωθεί σε τρεις φορές την ημέρα, αλλά η ποσότητα σε μια στιγμή μπορεί να μείνει η ίδια. Η διάρκεια της θεραπείας διαρκεί από 10 ημερολογιακές ημέρες. Αν δεν υπάρχει θετική δυναμική, μπορείτε να συνεχίσετε να λαμβάνετε τα χρήματα μέχρι δύο μήνες.\n5-NOK δισκία για παιδιά από 60 ημέρες από τη γέννηση έως το ένα έτος - η επιτρεπόμενη δόση των 25 mg του φαρμάκου ανά χιλιόγραμμο του βάρους του άρρωστου παιδιού. Η υπερδοσολογία δεν επιτρέπεται. Η λανθασμένη πορεία της θεραπείας μπορεί να προκαλέσει οξεία ηπατίτιδα σε ένα παιδί. Φαρμακευτική αγωγή 5-NOK όχι περισσότερο από ένα μήνα, με θετική δυναμική και βελτίωση του σώματος.\nΛαμβάνοντας το φάρμακο από ένα έτος έως την ηλικία των 13 ετών - πρέπει να πάρετε 50-100 mg του φαρμάκου 3-4 φορές την ημέρα. Φαρμακευτική αγωγή για όχι περισσότερο από ένα μήνα.\nΣτην εφηβεία - η επιτρεπόμενη δόση των 100 - 200 mg του φαρμάκου 3-4 φορές την ημέρα. Φαρμακευτική αγωγή για όχι περισσότερο από ένα μήνα.\nΓια τη θεραπεία και πρόληψη της επαναδραστηριότητας των λοιμώξεων των γεννητικών οργάνων και των φλεγμονωδών διεργασιών στα ουρικά όργανα, είναι απαραίτητο να ληφθούν 2 δισκία 5-NOK κατά την ώρα του ύπνου, αλλά όχι περισσότερο από δύο εβδομάδες.\nΜετά τη χειρουργική επέμβαση, που σχετίζεται με την ουρολογία, το φάρμακο πρέπει να χρησιμοποιείται 4 φορές την ημέρα με δόση μιας δόσης των 100 mg.\nΤο φάρμακο 5-NOK έχει ιδιότητες που επιτρέπουν στο σώμα να συνηθίσει σε αυτό το φάρμακο.\nΠάρτε το αντιβιοτικό 5-NOC για το φάρμακο, είναι απαραίτητο υπό την αυστηρή συνταγή του θεράποντος ιατρού. Η αυτοθεραπεία είναι απαράδεκτη.\nΠαρενέργειες από τη χρήση του 5-NOK\nΗ οδηγία 5-NOC δείχνει σαφώς την ανεπιθύμητη ενέργεια του φαρμάκου. Μετά τη χρήση του αντιβιοτικού 5-NOK, εμφανίζονται ορισμένες ανεπιθύμητες ενέργειες:\nκράμπες στα πόδια και στο σώμα.\nπρωινή δυναμική περιστροφή κεφαλιού?\nΗ αντίδραση στο φάρμακο από αλλεργίες εκδηλώνεται σε αγγειοοίδημα, δερματικά εξανθήματα και αναφυλακτικό σοκ.\nΔυσπεπτικά συμπτώματα, είναι παραβίαση της κατάστασης της όρεξης, σοβαρή ναυτία, ριπή, έμετος μετά ή κατά τη διάρκεια ενός γεύματος.\nΟι οδηγίες χρήσης 5-NOK της Ιατρικής δεν συνιστούν να παίρνετε το φάρμακο με αλκοόλ, επειδή το αλκοόλ αποδυναμώνει την επίδραση του φαρμάκου και μπορεί μόνο να επιδεινώσει την κατάσταση της νόσου.\nΑντενδείξεις για τη χρήση του φαρμάκου 5-NOK\nΌπως και με οποιοδήποτε φάρμακο, έχει αντενδείξεις 5-NOK για διάφορες ασθένειες του σώματος:\nαλλεργική στις ουσίες στη σύνθεση των ταμείων ·\nηπατική νόσος είναι χρόνια και οξεία.\nΚίρρωση του ήπατος σε όλα τα στάδια.\nνεφρική νόσο και παθολογία των επινεφριδίων.\nΥπερδοσολογία του φαρμάκου 5-NOC\nΜε υπερβολική δόση του φαρμάκου 5-NOC, υπάρχουν ενδείξεις: αγωνία ναυτία, σοβαρός εμετός, πόνου στην κοιλιά και κράμπες στομάχου. Σημάδια του νευρικού συστήματος: υπνηλία, κατάθλιψη και ευερεθιστότητα. Επίσης, τα συμπτώματα υπερδοσολογίας μπορούν να εμφανιστούν εάν πάρετε 5-NAA μαζί με τα αλκοολούχα ποτά.\nΑπό την πλευρά των εσωτερικών οργάνων, υπάρχει οξεία νεφρική ανεπάρκεια και οξεία ηπατική ανεπάρκεια, η οποία μπορεί να οδηγήσει σε αιμορραγία και μακροχρόνια ιατρική θεραπεία.\nΤα ανάλογα 5-NOK αυτού του φαρμάκου: ουριτρόλη, το φάρμακο Νιτροξολίνη, το φάρμακο Νικινόλη, το φάρμακο Νoxin, το φάρμακο Nibiol. Η σύνθεση αυτών των φαρμάκων είναι το ίδιο δραστικό συστατικό, μόνο σε διαφορετικές δόσεις.\nσοβαρή ηπατική ή νεφρική δυσλειτουργία με κάθαρση κρεατινίνης μικρότερη από 20 ml / min (σπάνια συνταγογραφείται, με προσοχή).\nΣυχνά οι γυναίκες απορροφούνται εντελώς από τις σκέψεις για το νοικοκυριό, τι να αγοράσουν, τι να μαγειρέψουν, πώς είναι τα πράγματα με τα παιδιά, τι άλλο έχω ξεχάσει να κάνω...\nΕίναι ένα αποτελεσματικό φάρμακο για τη θεραπεία της σεξουαλικής δυσλειτουργίας, αυξάνει την αρσενική λίμπιντο.


Η Δικαιοσύνη σε δύο ταχύτητες | Το Κουτί της Πανδώρας\nΕντυπωσιάστηκα από την ταχύτητα Γιουσέιν Μπόλτ της Εισαγγελίας του Αρείου Πάγου με την οποία διέταξε προκαταρκτική εξέταση για τις δηλώσεις Πολάκη. Από ότι διαβάσαμε η Εισαγγελία διάβασε τις δηλώσεις στο διαδίκτυο και θεώρησε, σωστά κατά τη γνώμη πολλών, ότι πρέπει να διερευνηθεί το ζήτημα και αν ο Πολάκης έχει στοιχεία για συμμετοχή δικαστικών\nNewsRoom 18/06/2016 | 11:14\nσε Παραδικαστικά Κυκλώματα να τα καταθέσει.\nΚαταρχήν δηλώνω ότι διαφωνώ με το νόημα που αντιλήφθηκα ότι αρχικά είχαν τα λόγια του Πολάκη. Ότι δηλαδή μεγάλος αριθμός Δικαστών και Εισαγγελέων λειτουργεί μη θεσμικά επειδή έχει δεσμεύσεις. Διαφωνώ ως προς τον αριθμό, όχι ως προς την ουσία των λεγομένων του. Έχω βιώσει ιδιαίτερα την Δικαιοσύνη τα τελευταία χρόνια και πιστεύω ακράδαντα ότι η συντριπτική πλειοψηφία των Δικαστικών και Εισαγγελικών Λειτουργών είναι έντιμοι και ανθίστανται στις κάθε λογής πιέσεις. Το πρόβλημα είναι οι λίγοι, που πολλοί από αυτούς τους λίγους κατέχουν καίρια πόστα.\nΔεν θα αναλύσω παραπάνω την θέση μου σε αυτό, θα πω μόνο ότι «ο κόσμος το έχει τούμπανο και εσείς κρυφό καμάρι» κυρίες και κύριοι στα ανώτερα κλιμάκια της Δικαιοσύνης.\nΕπανέρχομαι στην διαστημική ταχύτητα της Εισαγγελίας του ΑΠ.\nΘυμήθηκα λοιπόν ότι στα τέλη του 2014 ο Κασιδιάρης ήταν στην Βουλή απολογούμενος για την άρση ασυλίας του για ένα από τα θέματα που είχε μπλέξει και για τα οποία είχε συλληφθεί. Το πρωί της ίδιας ημέρας βγήκε στο διαδίκτυο ηχητικό απόσπασμα με την φωνή του Σαμαρά να δίνει εντολή σε κάποιον να «πει στον ψηλό τον Παναθηναικάκια, οι επόμενοι τρεις που θα πάνε να τους γ@%&σει». Βγαίνει ο Κασιδιάρης στην Βουλή, καταγγέλλει, υποστηρίζοντας ότι ο Σαμαράς έδωσε εντολή σε κάποιον για να επηρεάσει τον Ντογιάκο και να βάλει προφυλακίσει τους τρεις βουλευτές της Χρυσής Αυγής που θα πήγαιναν για απολογία, όπως και έγινε τελικά.\nΤι ακούσαμε δηλαδή όλοι οι Έλληνες με αυτό το ηχητικό; Πέραν του τι έλεγε η φωνή που ήταν ολόιδια του Σαμαρά, δηλαδή του Πρωθυπουργού της Χώρας, κάποιος του είχε παγιδεύσει το τηλέφωνο και τον παρακολουθούσε. Ποιον; Τον Πρωθυπουργό της Ελλάδας!!!\nΕκείνη την ημέρα παρακολουθούσα και εγώ τα τεκταινόμενα, διαδικτυακά, και περίμενα ότι από λεπτό σε λεπτό θα άκουγα ότι δόθηκε εντολή για κατεπείγουσα προκαταρκτική εξέταση για να διαπιστωθούν δυο, ενδεχόμενα, κακουργήματα. Το ένα ότι κάποιος παρακολουθούσε τον Πρωθυπουργό της Ελλάδας (αν η φωνή ήταν τελικά του Σαμαρά). Το δεύτερο ότι ο Πρωθυπουργός έδινε εντολές σε Εισαγγελείς, προφανώς λειτουργώντας στα πλαίσια ενός Παραδικαστικού κυκλώματος.\nΠερνάει η πρώτη μέρα, τίποτα. Φαίνεται το διαδίκτυο δεν λειτουργούσε στην Εισαγγελία του ΑΠ. Περνάει η 2η μέρα, τίποτα, η 3η, η 4η, η 20η, η 30η ημέρα. Τίποτα.\nΚάθε ημέρα παρακολουθούσα και έλεγα, δεν είναι δυνατόν, ακόμα και αν η Εισαγγελέας του ΑΠ δεν πήρε χαμπάρι τίποτα, ουδείς Εισαγγελέας δεν παίρνει την πρωτοβουλία; Αυτό είναι ακόμα πιο σοβαρό. Δεκάδες έντιμοι Εισαγγελείς που άκουσαν το ηχητικό δεν τόλμησαν να προχωρήσουν αυτεπάγγελτα σε έρευνα, αφού έβλεπαν ότι το Κεφάλι της Εισαγγελίας αδιαφορεί για ένα τόσο σοβαρό γεγονός. Γιατί δεν τόλμησαν να εκκινήσουν έρευνα; Προφανώς είτε γιατί φοβόντουσαν επιπτώσεις ή γιατί προσέβλεπαν (οι λίγοι) σε εύνοια των «κρίσιμων κρίκων».\nΕκείνο το διάστημα, αν θυμάμαι καλά, δημοσιεύτηκε στο διαδίκτυο μια φωτογραφία ενός Φαρμακοποιού να πετάει νερό σε ένα αδέσποτο και η λεζάντα έλεγε «πέταξε νερό με χλωρίνη». Θυμάμαι ότι σε 2 ημέρες μετά την κυκλοφορία της φωτογραφίας διετάχθη προκαταρκτική εξέταση από την Εισαγγελία εις βάρος του Φαρμακοποιού. Για την Παρακολούθηση του Πρωθυπουργού όμως τίποτα.\nΑγανακτισμένος από την αδιαφορία κατέθεσα αναφορά στην Εισαγγελέα του ΑΠ. Ύστερα από λίγο διάστημα διετάχθη προκαταρκτική εξέταση η οποία κατέληξε σε Διάταξη του Εισαγγελέα Πρωτοδικών (στις αρχές του 2016) με την οποία η υπόθεση μπήκε στο αρχείο. Ο λόγος ήταν ότι το ηχητικό ήταν μόλις 6 δευτερόλεπτα και δεν μπορούσε να διαπιστωθεί με βεβαιότητα ότι ήταν η φωνή του Σαμαρά.\nΣτο θέμα αυτό λοιπόν διαπιστώνουμε ότι η Εισαγγελία του Αρείου Πάγου αδράνησε αδικαιολόγητα σε αντίθεση με την υπόθεση Πολάκης.\nΑς δούμε και την συνέχεια όμως.\nΣτα τέλη Απριλίου 2016 ο πρώην πρόεδρος της Ένωσης Δικαστών και Εισαγγελέων και πρώην Υπουργός Δικαιοσύνης και νυν Βουλευτής της ΝΔ, ο κ. Αθανασίου, καταθέτει ενώπιον της Επιτροπής Θεσμών και Διαφάνειας της Βουλής, ενώ εξεταζόταν ο Παπαγγελόπουλος για την υπόθεση Τσατάνη, την Διάταξη που είχε βγάλει ο Εισαγγελέας για το ηχητικό του Σαμαρά. Την καταθέτει ισχυριζόμενος ότι η Εισαγγελία κατέληξε ότι «δεν είναι ο Σαμαράς στο ηχητικό». Λανθασμένη εκτίμηση του κ. Αθανασίου, δεν είπε έτσι το πόρισμα της ΓΑΔΑ (που υιοθέτησε ο Εισαγγελέας) αλλά αυτό δεν έχει σημασία για το παρόν άρθρο.\nΒλέπω το βράδυ της ίδιας ημέρας στο Κουτί της Πανδώρας το έγγραφο που κατέθεσε ο Αθανασίου στην Βουλή και πέφτω από τα σύννεφα. Ήταν η Διάταξη χωρίς 2 από τις 3 σφραγίδες. Η τελική Διάταξη είχε 3 σφραγίδες, η Διάταξη που κατέθεσε ο Αθανασίου είχε μια. Για να μην το αναλύσω πολύ, το έγγραφο του Αθανασίου είχε δοθεί σε κάποιον κατά τη διάρκεια της προκαταρκτικής εξέτασης, κάποιος το είχε πάρει μέσα από την Δικογραφία παράνομα, καραμπινάτη ένδειξη Παραδικαστικού κυκλώματος.\nΔιαμαρτύρομαι, γίνεται θέμα στην επόμενη Θεσμών και Διαφάνειας και ο Αθανασίου ομολογεί δημοσίως, σε ζωντανή τηλεοπτική μετάδοση, ότι «μου το έδωσε το έγγραφο αυτό το γραφείο του Σαμαρά». Προφανώς την ώρα εκείνη η Εισαγγελία του Αρείου Πάγου δεν έβλεπε τηλεόραση. Προφανώς μάλιστα δεν περιηγήθηκε στο διαδίκτυο για να διαβάσει την κυνική ομολογία ενός ανώτατου Δικαστικού ότι ένα έγγραφο που παράνομα αποκτήθηκε (από όποιον αποκτήθηκε) μέσα από μια δικογραφία που εξέταζε κακούργημα εις βάρος της Πατρίδας και να διατάξει κατεπείγουσα προκαταρκτική εξέταση για να συλλάβει το καραμπινάτο παραδικαστικό κύκλωμα που αρπάζει έγγραφα (τουλάχιστον, για να μην πω τίποτα χειρότερο) από δικογραφίες σε εξέλιξη.\nΜάλλον γνώριζε η Εισαγγελία ότι, αγανακτισμένος προφανώς, θα πάω να κάνω εκ νέου αναφορά, όπως και έγινε, για να διατάξει την Εισαγγελέα Εφετών κ. Πιστόλη να διερευνήσει ποιο λαμόγιο μπήκε μέσα στην δικογραφία, πήρε την Διάταξη πριν αυτή καταστεί τελική και την έδωσε σε κάποιον που αυτός ο κάποιος την έδωσε στο γραφείο του Σαμαρά (εκτός αν δόθηκε απευθείας στο γραφείο του Σαμαρά από την Εισαγγελία) και αυτός το έδωσε στον Αθανασίου.\nΟφείλω να πω ότι μου έκανε εντύπωση το γεγονός ότι η κ. Πιστόλη με κάλεσε, ως ο άνθρωπος που έκανα την αναφορά, να πω τι ξέρω και να δώσω έγγραφα, αλλά από δημόσια δήλωση του κ. Αθανασίου στην Βουλή διαπίστωσα ότι πριν από εμένα είχε καλέσει τον κ. Αθανασίου (και ενδεχομένως κάποιους άλλους, αφού ο κ. Αθανασίου είπε δημοσίως ότι «μας κάλεσαν») να πει την άποψή του. Από την μικρή μου εμπειρία στα ζητήματα της Δικαιοσύνης, όταν κάνει κάποιος αναφορά, πρώτα τον καλούν να πει τι άλλο έχει να συμπληρώσει και στην συνέχεια καλούν τους «υπόπτους», στην προκειμένη περίπτωση τον κ. Αθανασίου που έδωσε το έγγραφο στην Βουλή και το Γραφείο του Σαμαρά, που σύμφωνα με τον κ. Αθανασίου του έδωσε το έγγραφο.\nΤα ερωτήματα πολλά. Η διαπίστωση όμως ξεκάθαρη.\nΗ Εισαγγελία δεν ικανοποιεί την επιθυμία του κόσμου να δρα ανεξάρτητα και άμεσα. Διατηρεί πολλά μέτρα και πολλά σταθμά και οι έντιμοι Δικαστικοί και Εισαγγελικοί Λειτουργοί (η συντριπτική πλειοψηφία δηλαδή) νοιώθουν παγιδευμένοι και δεν ανασαίνουν. Γιατί, όπως μου είχε πει ένας «άνθρωπος», το χειρότερο για τους Λειτουργούς της Δικαιοσύνης είναι να θέλουνε αλλά να μην μπορούνε. Δεν κοιμούνται τα βράδια όταν αναγκάζονται να μην αποδώσουν Δικαιοσύνη (για πολλούς και διαφόρους λόγους).\nΤελειώνοντας θα ήθελα να σημειώσω, επειδή ο καθένας μπορεί να ερμηνεύει όπως θέλει τα γεγονότα, ότι το ενδιαφέρον μου για την όλη υπόθεση είναι το ενδιαφέρον ενός Πολίτη που βλέπει να καταρρέει το Κράτος Δικαίου και αντιδρά. Η αδιαφορία μας σε σοβαρά γεγονότα, η λογική του «ωχ αδελφέ», μας οδήγησε στο σήμερα.